title: Rakennusjärjestys

text: Rakennusjärjestys on rakentamista ohjaava säädös. Se on ollut historiallisesti tärkein rakentamista sääntelevä elementti kaupungeissa ja taajaväkisissä yhdyskunnissa ennen kaavoituksen yleistymistä. Esimerkiksi Helsingin vuoden 1895 rakennusjärjestyksen mukaan talot yleisillä paikoilla tai tärkeimpien ja yli 18 metriä leveiden katujen reunoilla eivät saaneet olla yli viisikerroksisia. Suomen rakennusjärjestyksien laadinnassa käytettiin kansainvälisiä esikuvia, ja muun muassa Turun vuoden 1897 rakennusjärjestys lainattiin Berliinistä.


title: Rakennusjärjestys

text: Suomessa maankäyttö- ja rakennuslain mukaan jokaisen kunnan on laadittava rakennusjärjestys, joka perustuu paikallisiin oloihin ja jonka määräykset voivat vaihdella kunnan eri alueilla. Rakennusjärjestyksen hyväksyy kunnanvaltuusto. Rakennusjärjestyksestä poikkeaminen vaatii poikkeuslupaa.


title: Rubén Belima

text: Rubén Belima Rodríguez (s. 11. helmikuuta 1992 Móstoles, Espanja) on espanjalais-päiväntasaajanguinealainen jalkapalloilija. Hän edustaa slovenialaista FC Koperia, jossa on lainassa Real Madrid Castillasta. Belima on pelipaikaltaan vasen laituri.


title: Rubén Belima

text: Belima kuuluu Päiväntasaajan Guinean maajoukkueeseen, ja edusti maataan vuoden 2015 Afrikan-mestaruuskilpailuissa. Hän on edustuskelpoinen isänsä kautta.


title: Marco Zorec

text: Marco Zorec (s. 12. syyskuuta 1990 Villach, Itävalta) on itävaltalainen jääkiekkopuolustaja, joka pelaa Alps Hockey Leaguen EHC Lustenaussa.


title: Marco Zorec

text: Zorec on Villacher SV:n kasvatti. Hän debytoi seuran miesten joukkueessa jo 16-vuotiaana kaudella 2006–2007, jolloin Zorec pelasi Erste Bank Eishockey Ligassa yhden runkosarjaottelun. Hän pelasi suurimman osan kaudestaan Villachin A-nuorissa voittaen kauden päätteeksi mestaruuden. Kaudella 2007–2008 Zorec ei pelannut otteluakaan EBEL:ssä, vaan koko kausi eteni A-nuorissa. Hän oli Itävallan A-junioriliigan kevään 2008 pudotuspelien tehokkain puolustaja joukkuetoverinsa Andreas Wiedergutin kanssa tehoilla 4+5=9. Kaudella 2008–2009 Zorec oli Villachin A-nuorten paras syöttäjä, tehokkain puolustaja ja toiseksi paras pistemies tehoilla 3+17=20. Hän pelasi myös varsinaisen tulokaskautensa EBEL:ssä tehden 30 runkosarja- ja yhdessä playoff-ottelussa yhden syöttöpisteen. Myös kaudella 2009–2010 Zorec oli Villachin A-nuorten paras syöttäjä ja tehokkain puolustaja tehoilla 3+15=18. Kauden 2010–2011 päätteeksi hän voitti Itävallan A-nuorten mestaruuden.


title: Marco Zorec

text: Kaudeksi 2011–2012 Zorec siirtyi Itävallan toiseksi korkeimmalle sarjatasolle Nationalligan VEU Feldkirchiin. Kolme seuraavaa kautta hän pelasi EHC Lustenaun riveissä, kaksi jälkimmäistä kautta ÖNL:n tilalle perustettua Inter-National-League'a. Kaudella 2014–2015 Zorec toimi joukkueen varakapteenina ja voitti INL:n mestaruuden.


title: Marco Zorec

text: Heinäkuussa 2015 Zorec siirtyi elokuun loppuun asti ulottuneella try-out -sopimuksella Suomeen Mestiksen nousijajoukkue Rovaniemen Kiekkoon. Hän sai syyskuussa loppukauden 2015–2016 kattavan jatkosopimuksen. Zorec jakoi joukkueen sisäisen tehotilaston voiton Jussi Pelto-Arvon kanssa lukemalla +4. Kesken kauden 2016–2017, tammikuussa 2017 hän palasi EHC Lustenaun joukkueeseen pelaamaan kansainvälistä Alps Hockey Leaguea. Taustalla oli Zorecin saama siviilityöpaikka kotimaassaan.


title: Marco Zorec

text: Zorec pelasi alle 20-vuotiaiden MM-kilpailuissa vuonna 2010, jolloin hän voitti koko turnauksen jäähypörssin 43 minuutillaan. Itävalta putosi turnauksen päätteeksi I-divisioonaan. Zorec pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon pronssia.


title: Luettelo televisiosarjan Kotiin takaisin jaksoista

text: Kotiin takaisin ("A Place to Call Home") on australialainen draamasarja. Sarjan tapahtumat sijoittuvat 1950-luvun Australiaan, ja sen päähenkilö on sairaanhoitaja Sarah Adams (Marta Dusseldorp), joka palaa entiseen kotimaahansa parinkymmenen Euroopassa vietetyn vuoden jälkeen. Sarah tutustuu varakkaaseen Blighin perheeseen ja joutuu törmäyskurssille perheen isoäidin Elizabethin (Noni Hazlehurst) kanssa. Sarjan keskeinen tapahtumapaikka on Invernessin pikkukaupunki, jossa Bligheillä on Ash Park -niminen kartano.


text: Sarjaa tehtiin kuusi tuotantokautta, jotka esitettiin Australiassa vuosina 2013–2018. Sarjaa esittänyt Seven Network teki siitä lopettamispäätöksen toisen kauden jälkeen, jolloin Foxtel osti sen esittämisoikeudet ja alkoi esittää sarjaa maksukanavallaan. Suomessa Yle on esittänyt sarjan kaikki kaudet, joista viimeisimmät vain muutamia viikkoja australialaisen ensiesityksen jälkeen.


text: Ensimmäisen tuotantokauden tapahtumat alkavat vuonna 1953, kun sairaanhoitaja Sarah Adams palaa kahdenkymmenen vuoden jälkeen takaisin entiseen kotimaahansa Australiaan. Hän on viettänyt edelliset vuodet toisen maailmansodan aikaisessa ja jälkeisessä Euroopassa, eikä juurikaan suostu puhumaan muille kokemuksistaan. Kotimatkalla Sarah tutustuu yläluokkaiseen Blighin perheeseen ja lähentyy erityisesti perheen isän Georgen kanssa, joka tarjoaa hänelle töitä paikallisesta sairaalasta. Isoäiti Elizabeth yrittää hankkiutua Sarahista eroon, koska pelkää tämän lopulta hajottavan koko perheen raunioiksi. Blighien tytär Anna tapailee salaa pienviljelijän poikaa Ginoa, sillä he eivät voi kertoa suhteestaan luokkaerojen vuoksi. Perheen poika James on mennyt juuri naimisiin, mutta avioliitto alkaa rakoilla Olivia-vaimon saadessa selville Jamesin salaisuuden.Anna ja Sarah aloittavat kolmen kuukauden koeaikansa – Anna muuttaa Polettien luokse todistaakseen olevansa sopiva vaimo Ginolle, ja Sarah tekee saman Blighien luona Georgen vuoksi. Olivia ja James ovat muuttaneet Sydneyyn, ja Jamesille annetaan mielisairaalassa hoitoja ”seksuaalisen poikkeaman”, homoseksuaalisuuden, korjaamiseksi. Olivia odottaa parin lasta ja joutuu tekemään radikaalin ratkaisun. Elizabeth on lähettänyt Reginan Eurooppaan etsimään tietoja Sarahin menneisyydestä estääkseen Georgea naimasta tätä. Regina palaa Invernessiin mukanaan tietoja, jotka vaikuttavat koko perheeseen.


text: Sarjan neljännen tuotantokauden kuvaukset alkoivat helmikuussa 2016. Neljäs kausi alkoi Australian televisiossa syyskuussa 2016.Sarjan viidennen tuotantokauden kuvaukset alkoivat helmikuussa 2017. Tuotantokauden tapahtumat sijoittuvat vuoteen 1958, eli neljän vuoden päähän edellisestä kaudesta. Viides kausi alkoi Australian televisiossa lokakuussa 2017 ja Suomessa tammikuussa 2018.


title: Huurrepaju

text: Huurrepaju eli idänhärmäpaju ("Salix daphnoides" ssp. "acutifolia") on pajuihin kuuluva puu tai pensas. Suomalaiset kasvitieteilijät pitävät sitä härmäpajun ("Salix daphnoides") alalajina. Muualla huurrepaju luokitellaan usein omaksi lajikseen ("Salix acutifolia").


title: Huurrepaju

text: Huurrepaju kasvaa puuksi tai pensaaksi, ilmeisesti useammin puuksi. Sen korkeudeksi ilmoitetaan eri lähteissä 1–3, 2–5, 6 tai 5–8 metriä. Kuori on punainen tai sinihärmeinen. Saman vuoden vuosikasvu versossa on tavallisesti karvaton. Verson haarat ovat härmäpajuun nähden paljon ohuemmat. Lehtien lapa on kalju ja 6–12 senttimetriä pitkä, pituus on moninkertainen leveyteen nähden. Lehden kärkipuoli on pitkäsuippuinen.


title: Huurrepaju

text: Huurrepajua esiintyy luonnonvaraisesti Venäjällä Euroopan puoleisessa osassa. Lännestä itään sen levinneisyys yltää Karjalan tasavallasta Uralvuoristoon, etelään Mustallemerelle ja Kaspianmerelle asti. Levinneisyyden kasvillisuusvyöhyke on temperaattiselta keskiboreaaliselle vyöhykkeelle. Huurrepaju kasvaa luonnossa hietikoilla ja hiekkasärkillä.


title: Huurrepaju

text: Suomea lähimpänä alkuperäistä luonnonvaraista huurrepajua esiintyy Laatokan Karjalassa ja Karjalankannaksella. 1900-luvun alkupuolella suomalaiset keräsivät lajista kokoelmanäytteitä runsaasti muun muassa Käkisalmelta, Kurkijoelta ja Terijoen hietikoilta.


title: Huurrepaju

text: Huurrepajua viljellään Suomessa melko vähän koristekasvina, yleensä hedekasveja. Myös kaarevahaaraista ja riippuvalehtistä lajiketta ’Pendulifolia’ eli riippahuurrepajua viljellään. Huurrepaju on muutamia kertoja havaittu luonnossa viljelyjäänteenä tai viljelykarkulaisena. Myös muissa Pohjoismaissa kasvia löytyy villiintyneenä.


title: Vinnie Hinostroza

text: Vincent Hinostroza (s. 3. huhtikuuta 1994 Bartlett, Illinois) on yhdysvaltalainen jääkiekkoilija, joka edustaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä.


title: Vinnie Hinostroza

text: Hinostroza on Chicago Blackhawksin kuudennen kierroksen NHL-varaus vuodelta . NHL-debyyttinsä hän teki kaudella 2015–2016.


title: Vinnie Hinostroza

text: Hinostroza pelasi vuosina 2013–2015 kahden kauden ajan yliopistokiekkoa Notre Damen yliopiston joukkueessa.


title: Tuoksupoppeli

text: Tuoksupoppeli ("Populus suaveolens") on poppelien sukuun kuuluva puu. Lajia käytetään viljelypuuna sekä lajiketta ’Fastigiata’ (syn. ’Pyramidalis’) eli kartiopoppelia.


title: Tuoksupoppeli

text: Tuoksupoppeli on 8–16 metriä korkeaksi kasvava juurivesaton leveä- ja pyöreälatvuksinen puu. Edellisen vuoden kasvainranka on kellanruskean värinen. Silmut ovat paksuja, suippoja, vihertävänruskeita, karvaisia ja hyvin tahmeita. Lehtien ruodit ovat karvaisia. Lehtilapa on kooltaan viidestä seitsemään senttimetriä, puikea, tyvipuolelta pyöreä ja kärjestä suippo.


title: Tuoksupoppeli

text: Tuoksupoppelia esiintyy luonnonvaraisena Venäjällä itäisessä Siperiassa, Mongoliassa ja Kiinassa Sisä-Mongoliassa. Itäisimmillään sitä esiintyy Venäjällä Tšukotkan seudulla. Laji kasvaa tulvaisissa joenvarsimetsissä.


title: Caterina Cornaro

text: Caterina Cornaro (1454–1510) oli venetsialainen aatelisnainen ja Kyproksen kuningatar vuodesta 1472, jolloin hän avioitui kuningas Jaakko II:n kanssa. Tämän kuoltua seuraavana vuonna Cornaro oli hallitseva kuningatar vuoteen 1489, jolloin venetsialaiset pakottivat hänet lähtemään Kyprokselta. Siitä lähtien Cornaro oleskeli lähinnä Venetsian tienoilla sijaitsevassa Asolossa, missä hän vietti aikaa tiedemiesten ja runoilijoiden kanssa.


title: Kriminlehmus

text: Kriminlehmus ("Tilia euchlora") on lehmus, joka luokitellaan lajiksi tai risteymälajiksi ("Tilia" × "euchlora"). Risteymänä kantalajeina pidetään metsälehmusta ("Tilia cordata") ja kiiltolehmusta ("Tilia dasystyla"), mutta alkuperää ei ole lopullisesti selvitetty. Kriminlehmusta ei tunneta mistään luontaisena, mikä viitannee risteymäsyntyyn. Puun todennäköinen alkuperä on Krimin niemimaalla.


title: Kriminlehmus

text: Kriminlehmus kasvaa 10–20 metriä korkeaksi yksirunkoiseksi puuksi, jonka runko on muhkuraton. Lehtien lavat ovat kooltaan viidestä kahdeksaan senttimetriä. Ne ovat päältä tummanvihreitä, kiiltäviä ja karvattomia, alta suonihangoista ruskehtavakarvaisia. Lehtilavan laidan hampaissa on pitkä otakärki, mikä on lajin ominainen tuntomerkki. Pähkylämäinen hedelmä on luumunmuotoinen. Itäviä siemeniä ei kehity.


title: Kriminlehmus

text:
Suomessa kriminlehmus on harvoin viljelty puistopuu. Se ei houkuttele lehtituholaisia yhtä paljon kuin muut puistojen lehmukset.
Tästä syystä puun alusta ei ole kesällä kirvojen tahmean mesikastekerroksen peitossa kuten puistolehmuksella.


title: Pavel Poluektov

text: Pavel Andrejevitš Poluektov (, s. 20. tammikuuta 1992 Serov, Venäjä) on kazakstanilainen jääkiekkomaalivahti. Hän edustaa VHL-liigassa pelaavaa Torpedo Ust-Kamenogorskia.


title: Pavel Poluektov

text: Venäläissyntyinen Poluektov teki KHL-debyyttinsä kaudella 2012–2013.


title: Hybridileppä

text: Hybridileppä ("Alnus" × "pubescens") on tervalepän ("Alnus glutinosa") ja harmaalepän ("Alnus incana") välinen risteymä. Sitä käytetään myös viljelypuuna.


title: Hybridileppä

text: Hybridileppä on yleensä puumainen. Lehtimuoto on kantalajien väliltä. Lehtilavan alapinnalla on karvoja lehtisuonia myöten ja karvatupsuja suonihangoissa. Tervalepän lehden suonihangat ovat karvaisia, harmaalepän kaljuja. Hybridilepän puutuneet eminorkot ovat lyhytperäisiä, kun tervalepällä ne ovat selvästi perällisiä ja harmaalepällä kärjimmäistä lukuun ottamatta perättömiä.


title: Hybridileppä

text: Suomessa hybridileppää esiintyy jokseenkin yleisenä Etelä- ja Keski-Suomessa, missä kantalajit ovat yleisiä. Pohjois-Pohjanmaan ja Etelä-Lapin korkeudella, missä tervaleppä alkaa luontaisesti olla harvinainen, hybridileppä on sitä yleisempi.


title: Jaakko Nurminen

text: Jaakko Nurminen (14. tammikuuta 1928, Kuusankoski – 20. tai 21. maaliskuuta 2014) oli Kangasalan kunnanjohtaja vuosina 1960–1991. Kangasalan kunnansihteerinäkin Nurminen työskenteli. Lisäksi hän eläkkeellä palasi kunnallispolitiikkaan: vuonna 2004 hän oli sosiaalidemokraattien ääniharava kunnallisvaaleissa. Hänen kuolemansa johdosta Kangasalla järjestettiin suruliputus.


title: Aasiankilpikierto

text: Aasiankilpikierto ("Menispermum dauricum") on Aasiassa luontaisesti kasvava kilpikiertokasvilaji.


title: Aasiankilpikierto

text: Aasiankilpikierto on kahdesta kolmeen metriä pitkäksi kasvava köynnös. Se on kesävihanta, osittain tyvestä puutunut, osittain ruohovartinen, ohutvartinen, juurivesallinen ja kaksikotinen. Lehdet ovat pitkäruotisia ja kilpimäisiä, lehtiruoti on kiinnittynyt lähellä lehtilavan keskustaa. Kukinto on tiheä terttumainen huiskilo, jossa on pieniä yksineuvoisia kukkia. Terälehtiä on kuudesta kahdeksaan, ne ovat verholehtiä lyhyempiä. Aasiankilpikierron hedelmä on luumarja. Laji muistuttaa melko paljon pohjoisamerikkalaista lajia kanadankilpikiertoa ("Menispermum canadense"), jolla on lyhyemmät juurivesat.


title: Aasiankilpikierto

text: Aasiankilpikiertoa esiintyy luonnonvaraisena Itä-Aasiassa. Levinneisyysalueeseen kuuluvat Japani, Korea, Koillis-Kiina ja Venäjän Kaukoitä. Se kasvaa siellä jokien ja purojen rannoilla.


title: Aasiankilpikierto

text: Aasiankilpikiertoa viljellään koristeköynnöksenä. Suomessa se on talvenkestävä V-vyöhykkeelle asti.


title: Nando Eggenberger

text: Nando Eggenberger (s. 7. lokakuuta 1999) on sveitsiläinen jääkiekkoilija, joka edustaa NLA-liigassa pelaavaa HC Davosia. Hän on pelipaikaltaan vasen laitahyökkääjä.


title: Nando Eggenberger

text: Eggenberger teki pääsarjadebyyttinsä vasta 16-vuotiaana kaudella 2015–2016.


title: Ruben Rampazzo

text: Ruben Rampazzo (s. 22. elokuuta 1993 Bolzano) on italialainen jääkiekkoilija, joka edustaa NLA-liigassa pelaavaa HC Davosia. Hän on pelipaikaltaan puolustaja.


title: Ruben Rampazzo

text: Isokokoinen Rampazzo siirtyi Italian liigasta Sveitsin pääsarjan Davosiin kesällä 2015. Hänellä on myös Sveitsin kansalaisuus.


title: Dragan Bender

text: Dragan Bender (s. 17. marraskuuta 1997 Čapljina, Bosnia ja Hertsegovina) on kroatialainen koripalloilija, pelipaikaltaan iso laitahyökkääjä. Hän on vuodesta 2016 lähtien edustanut NBA-seura Phoenix Sunsia. Aiemmin hän on pelannut kotimaassaan ja Israelissa.


title: Dragan Bender

text: Bender varattiin NBA:han neljäntenä pelaajana.


title: Kompilaatio

text: Kompilaatio on kirjallinen tuote, joka on koostettu yhdistelemällä samaa aihetta käsittelevien muiden kirjoittamien julkaisujen otteita tai muu yhdistelemällä luotu teos, esimerkiksi kokoelmalevy. Kompilaation tekijää sanotaan kompilaattoriksi ja kompilaation suorittamista kompiloimiseksi.


Suomen Sosialidemokraattisen puolueen 5. puoluekokous järjestettiin Oulun työväentalolla 20.–26. elokuuta 1906. Se muodostui merkittäväksi koko suomalaisen työväenliikkeen kannalta, kun SDP hylkäsi aseellisen vallankumouksen tavoittelun ja radikaalin luokkataisteluopin, siirtyessään parlamentaristiselle linjalle, jonka ensimmäinen tavoite oli kevään 1907 eduskuntavaalit. Samalla puoluetta yhtenäistettiin aatteellisesti, toimenpiteisiin lukeutui muun muassa yksittäisten jäsenien erottamisia sekä irtisanoutuminen siihen kuuluneiden työväenyhdistysten liepeilla toimineista vallankumouksellisista ja jopa anarkistista aineksista. Vaikka päätös eduskuntatyöhön keskittymisestä tehtiin yksimielisesti, pitivät puolueessa vahvan aseman saaneet nuorsosialistit oman salaisen tapaamisensa, jossa he perustivat lyhytikäiseksi jääneen maanalaisen taistelujärjestön.


title: Suomen Sosialidemokraattisen puolueen 5. puoluekokous

text: Oulun kokoukseen antoivat leimansa syksyn 1905 suurlakko sekä heinä–elokuun vaihteen epäonnistunut Viaporin kapina. Suurlakon jälkeen keisari Nikolai II palautti ensimmäisen sortokauden aikana kumottuja kansalaisoikeuksia. Kuukautta ennen Oulun puoluekokousta hän vahvisti uuden vaalilain ja valtiopäiväjärjestyksen, jotka mahdollistivat huomattavasti entistä säätyvaltiopäiväjärjestystä kansanvaltaisemman päätöksenteon. Viaporin kapina puolestaan merkitsi loppua suurlakon yhteydessä syntyneille punakaarteille, jotka nyt päätettiin lakkauttaa. Puoluekokouksessa tehtiin myös merkittäviä sisäisiä organisaatiouudistuksia ja hyväksyttiin valtakunnallinen vaaliohjelma seuraavan kevään eduskuntavaaleja varten. Puheenvuoroissa näkyi erityisesti puolueeseen suurlakon jälkeen tulleen nuoren radikaalin sivistyneistön ja maltillisempien työväenliikkeen veteraanien välinen valtataistelu.


text: Oulussa oli tarkoitus järjestää jo vuoden 1903 puoluekokous, mutta työväentalon keskeneräisten rakennustöiden vuoksi se siirrettiin Forssaan. Kyseessä oli ensimmäinen suurlakon jälkeen pidetty SDP:n varsinainen puoluekokous. Puolue oli kuitenkin kokoontunut jo välittömästi lakon päättymisen jälkeen marraskuussa 1905 Tampereella järjestetyssä ylimääräisessä puoluekokouksessa. Oulun kokous oli myös SDP:n ensimmäinen puoluekokous, jonka aikana sen perustamisvuonna 1899 säädetyt kokoontumis-, paino- ja sananvapauden rajoitukset eivät enää olleet voimassa. Kieltojen kumoaminen sekä suurlakon synnyttämä innostus näkyi puolueen jäsenmäärässä, vuoden 1905 lopulla SDP:llä oli noin 45 000 jäsentä, mutta Oulun puoluekokoukseen mennessä määrä oli kaksinkertaistunut. Puolueeseen kuuluvien työväenyhdistysten määrä oli kasvanut vielä rajähdysmäisemmin, 1905 niitä oli 177 ja vuoden 1906 lopulla jo 937. Forssan vuoden 1903 puoluekokouksessa edustettuina oli vain 53 yhdistystä, kun Oulussa niitä oli lähes 400. Samalla yhdistykset edustivat kattavammin koko maata, kun mukana oli myös runsaasti Pohjois-Suomen työväenyhdistyksiä.


text: Työväenyhdistysten lisäksi kokouksessa oli paikalla edustajia Ylioppilaiden Sosialidemokraattisesta Yhdistyksestä, puoluelehdistä, Kirjaltajaliitosta, Satamatyöntekijäin liitosta ja Rautatieläisten liitosta sekä punakaartista ja ensimmäisen yleisen torpparikokouksen keskustoimikunnasta. Ruotsista mukana olivat LO:n puheenjohtaja Herman Lindqvist ja sosialidemokraattisen työväenpuolueen puoluesihteeri Carl Gustaf Wickman sekä Haaparannan työväenyhdistyksen edustajat.


text: Puoluekokouksen avasi oululainen toimittaja Kalle Hämäläinen, jonka jälkeen kuultiin Yrjö Sirolan tervehdys ruotsalaisille vieraille. Hän käänsi myös Suomeksi Carl Gustaf Wickmanin pitämän tervehdyspuheen. Kokouksen puheenjohtajiksi valittiin Sirolan lisäksi Taavi Tainio ja Emil Perttilä sekä sihteeriksi Mikko Uotinen. Puoluekokouksen varsinaisella asialistalla oli kysymyksiä kuten punakaartien lakkauttaminen, menettelytapakysymys, valtakunnallinen järjestäytyminen sekä vaali- ja puolueohjelmat. Lisäksi vaadittiin muun muassa yleistä kieltolakia sekä tehtiin virallinen päätös vapun viettämisestä työväen ja köyhälistön yleisenä mielenosoituspäivänä. Oulussa saatettiin myös päätökseen ammatillisen ja poliittisen työväenliikeen erottaminen, kun puoluekokous hyväksyi vuotta aikaisemmin tehdyn suunnitelman Suomen Ammattijärjestön perustamisesta ja kaikki ammattiyhdistysasiat siirrettiin Matti Paasivuoren hoidettaviksi.


text: Muuhun ohjelmaan kuului Oulun Työväen Näyttämön teatteriesitys ja lauantai-iltana järjestetty suuri kansanjuhla Hietasaaren kentällä. Venäjän viranomaiset puolestaan lähettivät kokouksen ajaksi kaupunkiin 500 miehen vahvuisen sotilasyksikön. Erikoisuuksiin kuului "Hufvudstadsbladetin" kokouksen aikana julkaisema "häväistyskirjoitus", jossa väitettiin 200–300 Ouluun matkalla olleen puoluekokousedustajan pysähtyneen syömään Seinäjoen asemalla ja jättäneen suurimmaksi osaksi maksamatta. Kokouksen järjestävä komitea määrättiin selvittämään asiaa.


text: Oulun puoluekokouksen aikaan SDP:n sisällä oli jako porvarillisten puolueiden kanssa tehtävää yhteistyötä kannattavien ja radikaalimpaa luokkataistelulinjaa edustavien kesken. Yhteistyötä kannattivat Helsinkiä ja Viipuria lukuun ottamatta muiden suurimpien kaupunkien, kuten Tampereen ja Turun työväenyhdistykset, jotka olivat valmiita kanssakäymiseen myös eri valtiollisten instituutioiden kanssa. Helsingissä ja Viipurissa sekä maaseudun työväenyhdistyksissä sen sijaan oli vallalla "puhtaan luokkataistelun" oppi, jonka mukaan työväestö pystyy parantamaan olojaan ilman yhteistyötä muiden poliittisten ryhmittymien kanssa. Näiden jakolinjojen lisäksi työväenyhdistysten sisällä vaikutti aseellista vallankumousta ajavia tahoja sekä anarkisteja.


text: Marraskuussa 1905 järjestetyssä Tampereen ylimääräisessä puoluekokouksessa johto oli siirretty Turusta Helsinkiin, koska tarkoituksena oli yhdenmukaistaa linjaa tulevia eduskuntavaaleja silmällä pitäen. Puoluejohdon siirron ohella ns. helsinkiläistä linjaa olivat SDP:n sisällä vahvistaneet puolueeseen suurlakon jälkeen liittyneet nuorsosialistit, jotka edustivat nuorta sivistyneistöä. Heidän edustajiinsa kuulunut Yrjö Sirola oli yksi kokouksen puheenjohtajista ja nuorsosialistit onnistuivat liittoutumaan myös puolueen puheenjohtajaksi Oulussa valitun Edvard Valppaan kanssa. Syntynyt tilanne heikensi entisestään yhteistyölinjaa kannattaneiden asemaa ja Oulun kokouksessa torjuttiinkin yhteistyö porvarillisten puolueiden kanssa. Myöhemmin sen tulkittiin koskevan myös keisarinvallan vastustamiseksi ja Suomen suuriruhtinaskunnan autonomian puolustamiseksi tehtyä yhteistoimintaa. Esimerkiksi Otto Ville Kuusinen katsoi, että Suomen porvariston ja venäläisen virkavallan edut olivat viime kädessä samat, koska silloinen valtiopäiväjärjestyksen puitteissa porvaristo pystyi halutessaan estämään jokaisen eduskunnan hyväksymän uudistuksen.


text: Puolueen yhtenäisyyttä vahvistettiin myös valtakunnallisilla organisaatiouudistuksilla. Entisen puoluehallinnon korvasivat nyt puolueneuvosto ja puoluetoimikunta, joka oli myös toimeenpaneva elin. Uuteen organisaatiopyramidiin kuuluivat lisäksi vaalipiiri- ja kunnallisjärjestöt sekä paikallisosastot. Tämä merkitsi puoluejohdon muuttumista entiseen verrattuna harvainvaltaisemmaksi, kun sivistykseltään ja sosiaaliselta tasoltaan heikommat jäivät vaikuttamaan ainoastaan paikallisosastoihin.


text: Henkilökysymyksistä esillä olivat J. K. Karin ja Matti Kurikan asema puolueessa. Turkulainen Kari oli suurlakon jälkeen lähtenyt mukaan porvarilliseen senaattiin, jonka vuoksi hänen jäsenyytensä kyseenalaistettiin. Karin puolustajat katsoivat, että hän oli senaatissa yksityishenkilönä, eikä SDP:n edustajana. Kari itse näki, että puoluehallinto oli aikoinaan antanut hänelle luvan lähteä mukaan senaatin toimintaan. Keskustelun jälkeen Karin tapaus siirrettiin menettelytapavaliokunnan käsiteltäväksi, jonka antaman lausuman mukaan hänet päätettiin erottaa puolueesta.


text: Toinen kiistanalainen henkilö oli Pohjois-Amerikasta hieman aikaisemmin palannut utopiasosialisti Matti Kurikka, joka yritti nousta takaisin työväenliikkeen johtohahmojen joukkoon. Hänet oli valittu kokoukseen Sörnäisten työväenyhdistyksen edustajana, mutta valtakirjojen tarkistuskomitea halusi muiden kokousedustajien käsittelevän Kurikan osallistumisoikeuden, koska hänen katsottiin toimineen puoluetta vastaan. Yksittäiseen henkilöön kohdistuneen kuritoimenpiteen lisäksi tapauksessa oli myös kyse puoluejohdon pyrkimyksestä tehdä SDP:stä aatteellisesti yhtenäisempi puolue. Asiasta käytettiin yli 60 puheenvuoroa ja lisäksi 20 halukasta kokousedustajaa suostuteltiin luopumaan omastaan. Keskustelusta tuli lopulta niin pitkä, että aihe jäi kokouksen avauspäivän ainoaksi käsitellyksi asiaksi. Äänestyksessä Kurikan edustusoikeutta kannatti ainoastaan 29 puoluekokousedustajaa, jonka jälkeen ryhdyttiin vielä äänestämään hänen erottamisestaan. Kurikka kuitenkin ilmoitti eroavansa puolueesta vapaaehtoisesti ja poistui kokouksesta.


text: Paikalla oli myös suurlakon ja Viaporin kapinan aikaan Helsingin punakaartin johtoon kuulunut Jean Boldt, joka oli vasta Ouluun saavuttuaan liittynyt paikallisen työväenyhdistyksen jäseneksi. Hänelle ei annettu puheenvuoroa, vaan syntyneen sanaharkan jälkeen kokous keskeytettiin kymmenen minuutin ajaksi ja Boldt poistettiin tilaisuudesta.


text:
Oulun kokoukseen vaikutti olennaisesti heinä–elokuun vaihteen Viaporin kapina, johon Helsingin punakaartin osastot olivat liittyneet. Samalla niiden johtajana toiminut Johan Kock oli julistanut yleislakon. SDP:n johto puolestaan ei ollut etukäteen tietoinen kummastakaan hankkeesta, vaan sanoutui niistä irti. Epäonnistuneen kapinayrityksen vuoksi puoluekokouksessa tuli keskeiseksi ns. menettelytapakysymys, eli valitseeko puolue parlamentarisen vai aseellisen vallankumouksen linjan. Alustavan puheenvuoron piti Porin työväenyhdistyksen edustaja Eetu Salin, jonka mukaan puolueen tuli olla "hyökkäävä", mutta tämän piti kuitenkin tapahtua puhtaasti sosialidemokratian keinoin. Hän sai tuekseen erityisesti työväenliikkeen vanhemman polven edustajia. Viaporin kapinan epäonnistumisen johdosta samoilla linjoilla oli nyt myös esimerkiksi August Rissanen, joka aikaisemmin oli tunnettu väkivaltaa avoimesti kannattaneena aktivistina ja punakaartin jäsenenä. Useat nuorsosialistit sen sijaan halusivat edelleen säilyttää mahdollisuuden aseellisen taisteluun.
Puoluekokouksen ottamma kielteinen asenne väkivaltaa ja aseellista toimintaa vastaan johtui lähinnä siitä, että suurlakon jälkeen saavutettuja asemia ja eduskuntauudistusta ei haluttu vaarantaa Venäjän viranomaisia ärsyttämällä. Osa puoluekokousedustajista, kuten uudeksi puheenjohtajaksi myöhemmin valittu Edvard Valpas, haluisivat kuitenkin pitää edelleen voimassa valmiudet myös suurlakon tapaisiin ulkoparlamentaarisiin toimiin. Toisenlaisia näkemyksiä puolestaan esitti Ylioppilaiden sosialidemokraattisen yhdistyksen edustaja Severi Alanne, joka halusi kytkeä Suomen työväenliikkeen osaksi Venäjällä tsaarinvaltaa vastaan käytävää vallankumouksellista taistelua. Hänen mukaansa kansanvaltaisella kehityksellä ei Suomen suuriruhtinaskunnassa olisi mahdollisuuksia itsevaltaisen Venäjän alamaisena. Alanteen mielestä vallankumouksellinen toiminta oli välttämätöntä myös, jotta työväestön turhautuneisuus ei purkaudu anarkian kautta. Esimerkkinä hän mainitsi Viaporin kapinan ohella kesäkuussa 1906 tapahtuneen Muolaan verityön.


text: Poikkeavista näkemyksistä huolimatta kokous hyväksyi yksimielisesti päätöslauselman parlamentaristisessa toiminnassa pysyttelemisestä. Kyseessä oli kuitenkin kompromissi, jossa pelkästään korostettiin eduskuntatoiminnan tärkeyttä, ottamatta selkeästi kantaan kumpaankaan suuntaan. Menettelytapavaliokunnan lausunnossa tähdennettiin lisäksi, ettei porvarillisten puolueiden kanssa liittouduta. Puolue luopui myös täydellisen pasifismin ja antimilitarismin ajatuksesta, ottaessaan esille mahdollisuuden kansanpuolustuslaitokseen, jota nuorsosialistit taas pitivät sosialistisen aatteen pettämisenä. Heidän joukossaan saavutettu yksimielisyys oli pitkälti Otto Ville Kuusisen kehittämän kaksoistrategian ansioita. Sen mukaan toiminta eduskunnassa oli etusijalla, mutta työväenliikkeen oli valmistauduttava myös Venäjän itsevaltiuden kukistamista varten.


text:
Punakaartien lakkauttaminen sai alkunsa, kun Viaporin kapinan yhteydessä tapahtui useita kuolonuhreja vaatinut Hakaniemen mellakka. Välikohtauksen johdosta senaatti päätti kieltää punakaartit ja ylioppilaiden suojeluskaartin, jonka jälkeen asia otettiin käsittelyyn myös Oulun puoluekokouksessa. Punakaarteja puolustettiin muun muassa sillä, että ne olivat poliisia paremmin onnistuneet pitämään järjestystä yllä esimerkiksi levottomassa Kymenlaaksossa. Joidenkin ehdotusten mukaan punakaartit olisi pitänyt muuttaa vapaapalokunniksi tai urheiluseuroiksi. Pelkona oli myös, että lakkauttamisen myötä työväenyhdistysten jäseniä menisi mukaan Suomen Aktiivisen Vastustuspuolueen taistelujärjestön Voimaliiton toimintaan. Jatkamisen ongelmana taas nähtiin, että senaatin päätöksen jälkeen kaartien olisi pitänyt toimia maanalaisesti, joka oli työväenliikkeelle täysin vieras ajatus. Lopulta menettelytapavaliokunta päätti lakkauttaa kaartit ja sai kokoukselta yksimielisen tuen. Myös punakaartien edustajana ollut Jussi Tuominen kannatti lakkauttamista, mutta hän vaati, että niiden myönnettäisiin tehneen suuren palveluksen työväenasialle. Punakaartien lakkauttaminen tarkoitti, että samalla luovuttiin ajatuksesta aseellisesta puolisotilaallisesta järjestöstä yhtenä työväenliikkeen toimintahaarana.
Oulun kokouksessa hyväksyttiin myös vaaliohjelma tulevan kevään eduskuntavaaleja varten. Siinä vaadittiin eduskunnan oikeuksien laajentamisen ohella muun muassa kunnallista äänioikeutta, uutta maanvuokralakia, työsuojelun aloittamista, työkyvyttömyys- ja vanhuusvakuutusta, progressiivista verotusta, koulupakkoa sekä sukupuolten välistä tasa-arvoa.


text: Viimeisenä kokouspäivänä sunnuntaina 26. elokuuta valittiin uudeksi puheenjohtajaksi Edvard Valpas, joka sai äänestyksessä yhteensä 269 ääntä. Varapuheenjohtajaksi tuli Aleksanteri Järvenpää, puoluesihteeriksi Yrjö Sirola ja puoluetoimikuntaan hänen lisäkseen Miina Sillanpää sekä Oscar Johansson. Sirola kuitenkin pyysi eroa puheenjohtajan tehtävästä, jonka jälkeen hänen tilalleen nimettiin Matti Turkia.


text: Vaikka nuorsosialistit menettelytapakysymyksessä äänestivät parlamentaristisen linjan puolesta, päätti osa perustaa SDP:lle maanalaisesti toimivan aseellisen rinnakkaisjärjestön yhdessä joidenkin työläisaktivistien kanssa. Salaisessa kokouksessa olivat mukana muun muassa Väinö ja Sulo Wuolijoki sekä työläisaktivisteissa vaikuttaneet Timo Korpimaa ja Leo Laukki. Heidän mukaansa Suomen työväenliikkeen piti valmistautua myös Venäjällä tapahtuvan vallankumouksen varalta. Nuorsosialistien mielestä ainoastaan sitä tukemalla voitaisiin Suomen autonominen asema vakiinnuttaa ja samalla varmistaa kansanvaltainen kehitys. Väkivaltaiseen luokkataisteluun he ottivat mallia venäläiseltä anarkistilta Pjotr Kropotkinilta, jonka teos "Taistelu leivästä" oli juuri samana vuonna suomennettu, sekä Ruotsin sosialidemokraattisen työväenpuolueen radikaaleihin lukeutuneelta Hinke Bergegreniltä.


text: Järjestön perustaminen tuli muiden sosialidemokraattien tietoon jo syyskuussa, aiheuttaen muun muassa Yrjö Mäkelinin ja Kössi Lindströmin eron Tampereen työväenyhdistyksestä. Mäkelin erosi samalla myös "Kansan Lehden" päätoimittajan tehtävästä. Yrjö Sirola sen sijaan yritti kirjoittamassaan artikkelissa ymmärtää ja selittää nuorsosialistien ajatuksia, mikä puolestaan johti Mäkelinin, Lindströmin, Taavi Tainion ja Eetu Salinin kieltäytymiseen eduskuntavaaliehdokkuudesta.


title: Jakob Pöltl

text: Jakob Pöltl (s. 15. lokakuuta 1995 Wien) on itävaltalainen koripalloilija, pelipaikaltaan sentteri. Hän edustaa NBA-seura San Antonio Spursia.


title: Jakob Pöltl

text: Pöltl pelasi kaksi kautta yliopistokoripalloa Utahin yliopiston joukkueessa. Ennen Utahiin siirtymistään hän pelasi yhden kauden ajan Itävallan Bundesliigassa. Toronto Raptors varasi hänet NBA:han ensimmäisen kierroksen yhdeksäntenä pelaajana . Kahden Toronto-kauden jälkeen Pöltl siirtyi kaudeksi 2018–2019 San Antonio Spursiin.


title: Viheltäjähaukka

text: Viheltäjähaukka ("Haliastur sphenurus") on haukkojen heimoon kuuluva päiväpetolintu.Sen esiintymisaluetta ovat Australia, Indonesia, Uusi-Kaledonia ja Papua-Uusi-Guinea. Kanta on arvioitu elinvoimaiseksi, sillä esiintymisalue on hyvin laaja ja kanta riittävän suuri, vaikka kanta onkin hitaasti pienenemässä.


title: Viheltäjähaukka

text: Sen pesintäaluetta ovat metsät, arot, pensaikot, savannit, erilaiset suot, järvet ja estuaarit.


title: Hammashaukka

text: Hammashaukka ("Harpagus bidentatus") on haukkojen heimoon kuuluva päiväpetolintu. Sen esiintymisaluetta ovat Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Peru, Suriname, Trinidad ja Tobago sekä Venezuela. Sen kanta on arvioitu eloinvoimaiseksi, sillä esiintymisalue on hyvin laaja ja kanta riittävän suur, vaikka se onkin hitaasti pienenemässä.


title: Hammashaukka

text: Melko pienen petolinnun koko on 33–38 cm, ja se painaa 161–230 grammaa.


title: Hammashaukka

text: Sen elinpiiriä ovat subtrooppiset ja trooppiset kuivat savannit ja metsät aina 1 500 metrin korkeuteen saakka.


title: Jumalten aika

text: Jumalten aika on Moonsorrowin seitsemäs studioalbumi. Se julkaistiin 1. huhtikuuta 2016 levymerkillä Century Media. Albumi meni Suomen virallisen albumilistan ykköseksi viikolla 14/2016.


title: Jumalten aika

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 14.


title: Jumalten aika

text: Kesto: 67:05


title: Jumalten aika

text: Kesto: 8:28


title: HMS Bombay Castle (1782)

text: HMS Bombay Castle oli Britannian Kuninkaallisen laivaston vuonna 1782 vesillelaskettu Elizabeth-luokan 74-tykkinen kolmannen luokan linjalaiva.


title: HMS Bombay Castle (1782)

text: Alus tilattiin 14. heinäkuuta 1779 Perryltä Blackwallista. Sen köli laskettiin kesäkuussa 1780 ja alus laskettiin vesille 14. kesäkuuta 1782.


title: HMS Bombay Castle (1782)

text: Alus haaksirikkoutui 1796 ajettuaan matalikolle Tagus-joen suulla.


title: HMS Powerful (1783)

text: HMS Powerful oli Britannian Kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva.


title: HMS Powerful (1783)

text: Alus tilattiin 8. heinäkuuta 1780 Perryltä Blackwallista. Sen köli laskettiin huhtikuussa 1781 ja alus laskettiin vesille 3. huhtikuuta 1783.


title: HMS Powerful (1783)

text: Alus siirrettiin 1805 Itä-Intian laivueeseen. Se valtasi 13. kesäkuuta 1806 Trincomaleen edustalla ranskalaisen kaapparin "Henrietten".


title: HMS Powerful (1783)

text: Alus romutettiin vuonna 1812.


title: Lääkärikeskus Aava

text: Lääkärikeskus Aava on suomalainen hoitoalan perheyritys. Aava on perustettu vuonna 1966, ja sen nimi tulee perustajien sukunimistä Aho, Aro, Vaheri ja Aho. Yritys toimii yhdeksällä paikkakunnalla, jotka ovat Espoo, Helsinki, Hyvinkää, Järvenpää, Kerava, Oulu, Tampere, Tuusula ja Vantaa.


title: Lääkärikeskus Aava

text:
Aho Group yhdisti Lääkärikeskus Aavan nimelle omistamiaan yhtiöitä vuonna 2012. Silloin siitä tuli on liikevaihdolla mitattuna alan neljänneksi suurin ketju.
Vuonna 2012 sillä oli 80 000 työterveyshuollon asiakasta.


title: Erä (lehti)

text: Erä on Otavamedian julkaisema 12 kertaa vuodessa ilmestyvä aikakauslehti, jonka sisältö käsittelee retkeilyä, kalastusta, metsästystä ja luontoa. Lehdessä on myös suomalaisten retkeilijöiden kokemukseen perustuvaa retkikohde- ja välinetietoa. Lehden päätoimittaja on Vesa Leppä.


title: Erä (lehti)

text: Erä.fi- sivusto koostuu kalastuksesta, metsästyksestä, retkeilystä, artikkeleista, keskustelufoormueista ja blogeista. "Erä" on saatavana digilehtenä.


title: Florian Jozefzoon

text: Florian Marc Jozefzoon (s. 9. helmikuuta 1991 Saint-Laurent-du-Maroni, Ranskan Guayana, Ranska) on alankomaalainen jalkapalloilija, joka edustaa Eredivisiessä pelaavaa PSV Eindhovenia. Pelipaikaltaan hän on oikea laitalinkki.


title: Florian Jozefzoon

text: Jozefzoon aloitti ammattilaisuransa Ajaxissa, jossa hän pelasi ensimmäisen Eredivisien ottelunsa 14. elokuuta 2010 Ajaxin voittaessa Vitessen kotonaan 4–2. Hän pelasi kaudella 2010–2011 kaikkiaan neljä pääsarjaottelua ja oli voittamassa Alankomaiden-mestaruutta. Kesällä 2011 Jozefzoon lainattiin toiseen pääsarjaseuraan NAC Bredaan, jossa hän pelasi kauden 2011–2012 aikana 16 sarjaottelua.


title: Florian Jozefzoon

text: Kesällä 2012 Jozefzoon siirtyi 400 000 euron siirtosummalla niin ikään Eredivisiessä pelanneeseen RKC Waalwijkiin. Hän teki läpimurtonsa pääsarjatasolla kuuluen joukkueen runkopelaajiin kaudella 2012–2013 pelaten 34 sarjaottelua ja tehden niissä seitsemän maalia. Kesällä 2013 Jozefzoon siirtyi neljänteen Eredivisie-seuraansa, kun PSV Eindhoven hankki hänet 400 000 eurolla. Ensimmäisellä kaudellaan seurassa Jozefzoon pelasi 16 pääsarjaottelua ja teki niissä kaksi maalia. Kaudella 2014–2015 hän ehti pelata 15 pääsarjaottelua ja tehdä niissä kaksi maalia, kunnes loukkasi eturistisiteensä tammikuussa 2015. PSV Eindhoven voitti kauden päätteeksi Alankomaiden-mestaruuden.


title: Florian Jozefzoon

text: Vamma piti Jozefzoonin sivussa kentiltä lokakuuhun 2015 asti. Hän pelasi ensimmäisen ottelunsa loukkaantumisen jälkeen 16. lokakuuta, kun PSV Eindhovenin kakkosjoukkue pelasi Eerste divisiessä 1–1-tasapeliin päättyneen vierasottelun Fortuna Sittardia vastaan.


title: Florian Jozefzoon

text: Jozefzoon on edustanut Alankomaita alle 19- ja alle 21-vuotiaiden maajoukkuetasolla.


title: Florian Jozefzoon

text: Ajax


title: Florian Jozefzoon

text: PSV Eindhoven


title: Maksim Kanunnikov

text: Maksim Sergejevitš Kanunnikov (, s. 14. heinäkuuta 1991 Nižni Tagil, Neuvostoliitto) on venäläinen jalkapalloilija, joka edustaa Venäjän liigassa pelavaa Rubin Kazania. Pelipaikaltaan hän on oikea laitalinkki.


title: Maksim Kanunnikov

text: Kanunnikov pelasi juniorina Zenit Pietarin akatemiassa. Hän pelasi ensimmäisen pääsarjaottelunsa 23. elokuuta 2009, kun Zenit kohtasi 1–1-tasapeliin päättyneessä kotiottelussa Lokomotiv Moskovan. Se oli hänen ainoa pääsarjaottelunsa kaudella 2009. Kaudella 2010 Kanunnikov edusti Zenitiä 12 liigaottelussa ja oli voittamassa sekä Venäjän-mestaruutta että Venäjän cupia. Tammikuussa 2011 Zenit lainasi Kanunnikovin toiseen liigaseuraan Tom Tomskiin, jossa hän kaudella 2011–2012 pelasi 28 liigaottelua. Kauden kevätpuoliskolla hän pelasi myös Zenitissä kymmenen liigaottelua ja voitti toisen Venäjän-mestaruutensa.


title: Maksim Kanunnikov

text: Kauden 2012–2013 alussa Kanunnikov ehti pelata Zenitissä yhdeksän liigaottelua, kunnes seura myi hänet tammikuussa 2013 miljoonan euron siirtosummalla niin ikään Venäjän liigassa pelaavaan Amkar Permiin. Hän edusti seuraa kevään aikana 11 liigaottelussa ja seuraavalla kaudella 24 liigaottelussa. Heinäkuussa 2014 Kanunnikov siirtyi neljänteen Venäjän liigan seuraansa, kun Rubin Kazan hankki hänet 1,5 miljoonalla eurolla. Kaudella 2014–2015 Kanunnikov pelasi 26 liigaottelua.


title: Maksim Kanunnikov

text: Venäjän A-maajoukkueessa Kanunnikov pelasi ensimmäisen ottelunsa 26. toukokuuta 2014, kun Venäjä voitti Slovakian 1–0. Kanunnikov oli mukana MM-kilpailuissa 2014, joissa hän pelasi alkulohko-otteluissa Belgiaa ja Algeriaa vastaan.


title: Maksim Kanunnikov

text: Zenit Pietari


title: Jääpallon maailmanmestaruuskilpailut 2016

text: Jääpallon vuoden 2016 MM-kilpailut pelattiin 1.–14. helmikuuta 2016 Uljanovskissa Venäjällä. A-sarja pelattiin aluksi 1.-7. helmikuuta ja B-sarja 10.-14. helmikuuta 2016. Yksi A-sarjan ottelu, puolivälieräottelu Venäjä-Yhdysvallat, pelattiin Dimitrovgradissa. Turnaus oli järjestyksessään 36. jääpallon maailmanmestaruuskilpailu. Kisojen pääpelipaikkana oli superliigajoukkue Volgan kotikenttä Volga-Sport-Arena. Suuremman katsomokapasiteettiin vuoksi yleisömääriltään ennakkoon suositut ottelut, kuten pronssi- ja loppuottelu, pelattiin luonnonjääkentällä Trud-stadionilla A-sarjan ja maailmanmestaruuden voitti isäntämaa Venäjä.


text: Uutena maana kisoihin osallistui Tšekki, ja Ukraina palasi yhden välivuoden jälkeen kisoihin. Sen sijaan Kanada ei edelleenkään osallistunut MM-kisoihin. Näin maalle poissaolo oli jo toinen peräkkäinen. Urheilullisesti Kanada osoitti kykynsä ennen MM-kisoja käydyssä maaottelussa, jossa A-sarjassa pelaava Yhdysvallat voitti Kanadan numeroin 6-2, mikä osoitti Kanadan jääpallojoukkueen kuuluvan vähintään B-sarjan A-lohkoon.


text: Pelaajista amerikkalainen Rick Haney pelasi ennätykselliset uransa 20. MM-kisat ensimmäisten tapahtuessa vuonna 1991. Suomen Sami Laakkoselle, vuoden 2004 maailmanmestarille ja 16 MM-kisojen veteraanille, kisat olivat viimeiset hänen omien sanojensa mukaan.Suomen joukkue oli nyt saamaansa hopeaa ennen sijoittunut neljä kertaa neljänneksi. Suomen joukkueen pelaajista 10 pelasi Ruotsin sarjoissa ja 7 Suomen Bandyliigassa. Heistä kuitenkin yhtä eli nuorta Tuomas Määttää lukuun ottamatta muut olivat pelanneet urallaan Ruotsin pääsarjassa. Valinnan yhteydessä päävalmentaja Antti Parviainen oli todennut pelaajavalinnoistaan seuraavaa:


text: B-sarjassa kisojen avausottelunssa Viro peluutti edustuskelvotonta Aleksander Saveljevia, minkä vuoksi Viron 6-2 voitto tuomittiin Viron 0-5 tappioksi. Viro peluutti Saveljevia toistamiseen ottelussa Saksaa vastaan ja alkuperäinen 7-7 tulos muutettiin Saksan 0-5 voitoksi ja samalla Viro diskattiin turnauksesta. Myös Unkarin 3-2 voitto Virosta muutettiin Unkarin 5-0 voitoksi.


text: Viro tuomittiin häviämään ottelunsa joukkueen käytettyä edustuskelvotonta pejaajaa ja maa suljettiin turnauksesta.


text: Viron joukkueen hylkäämisen jälkeen A-lohkon kolmen joukkueen lisäksi B-lohkon viisi joukkuetta karsi B-sarjan voitosta cup-turnauksella aloittaen puolivälierillä. B-sarjan voitto tuli näin kolmella peräkkäisellä voitolla.


title: British Academy Film Awards 2010

text: British Academy Film Awards 2010 oli järjestyksessään 63. Bafta-palkintogaala, jossa jaettiin palkintoja vuoden 2009 elokuville. Gaala järjestettiin 21. helmikuuta 2010.


title: HMS Swiftsure (1787)

text: HMS Swiftsure oli Britannian Kuninkaallisen laivaston vuonna 1787 vesillelaskettu Elizabeth-luokan 74-tykkinen kolmannen luokan linjalaiva.


title: HMS Swiftsure (1787)

text: Alus tilattiin 19. kesäkuuta 1782 Deptfordista John & William Wellsiltä. Sen köli laskettiin toukokuussa 1784, ja se laskettiin vesille 4. huhtikuuta 1787.


title: HMS Swiftsure (1787)

text: Alus osallistui 1. elokuuta 1798 Aboukirin taisteluun. Ranskan laivasto valtasi aluksen 24. kesäkuuta 1801.


title: HMS Swiftsure (1787)

text: Alus liitettiin Ranskan laivastoon nimellä "Swiftsure". Se osallistui 21. lokakuuta 1805 Trafalgarin taisteluun, jossa Britannian kuninkaallinen laivasto valtasi aluksen. Sen vauriot korjattiin Gibraltarilla, ja se otettiin palvelukseen huhtikuussa 1806 nimellä HMS "Irresistible", koska laivastossa oli jo alus nimellä HMS "Swiftsure".


title: HMS Swiftsure (1787)

text: Alus romutettiin tammikuussa 1816.


title: Tyykköönjärvi

text: Tyykköönjärvi on Satakunnassa Jämijärvellä Tyykkööllä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tyykköönjärvi on osa Palojoen valuma-aluetta.


title: Tyykköönjärvi

text: Järven pituus on 650 metriä, leveys 500 metriä ja sen pinta-ala on 11 hehtaaria. Se sijaitsee Tyykköön kylän peltoalueen keskellä. Siihen laskee kolme pelto-ojaa, jotka alkavat kauempana metsä- ja suoalueilta. Lännestä tuleva oja alkaa Saarikeitaan ja Mustakeitaan turvetuotantoalueelta. Laskuoja lähtee järven lounaispäästä ja se alkaa Myllyojan nimisenä ja jatkuu alajuoksulla Tyykköönojana, kun se yhtyy pohjoisesta tulevaan Palojokeen. Palojoki laskee vuorostaan Jämijärveen. Tyykköönjärvi on rannoiltaan voimakkaasti soistunut. Avoveden alue on enää 450 metriä pitkä ja 300 metriä leveä. Turvesuolta laskevan ojan suun eteen on muodostanut suistolaajentuma, joka on 100 metriä pitkä. Rantaviivan pituus on 1,3 kilometriä. Järven vaikutuspiirissä on useita maataloja, mutta järven rannoille ei ole rakennettu vapaa-ajan asuntoja. Järven ohitse kulkee yhdystie 2603, josta haarautuu Tyykköön kylässä koilliseen jatkava yhdystie 13241.


title: Rohan (täsmennyssivu)

text: Rohan voi tarkoittaa ainakin seuraavia:


title: Jennifer Ågren

text: Jennifer Ågren (myös muodossa "Jennifer Ågren Ylinenjärvi", s. 5. tammikuuta 1993 Västerbotten) on ruotsalainen taekwondoin. Hän on saavuttanut vuoden 2010 naisten Euroopan mestaruuskilpailussa hopean sarjassa 53 kg ja vuoden 2010 Nuorten olympialaisissa pronssin sarjassa 55 kg.


title: Kotilääkäri

text: Kotilääkäri on Otavamedian julkaisema 10 kertaa vuodessa ilmestyvä hyvinvointi- ja terveyslehti. Lehden sisältö käsittelee aiheita, terveys, hyvinvointi, liikunta, ravitsemus ja asiantuntijoiden terveysjuttuja sekä lukijoiden tarinoita elämästä. "Kotilääkäri"-lehden pyrkimys on innostaa pitämään huolta itsestään, lisäksi lehti käsittelee aiheita laihdutuksesta sekä kauneudesta. Lehden päätoimittajana on vuodesta 1991 toiminut Tarja Hurme. Vuonna 2018 päätoimittajana aloitti Erkki Meriluoto.


title: Kotilääkäri

text: Verkkosivusto Kotilääkäri.fi koostuu ajankohtaisista terveys- ja hyvinvoinnin asioista sekä keskustelufoorumista.


title: Kotilääkäri

text: Lehti perustettiin lääkäriseura Duodecimin aloitteesta vuonna 1889 nimellä "Suomen Terveydenhoitolehti". Sen ensimmäinen päätoimittaja oli Haapajärven piirilääkäri Konrad ReijoWaara, joka näki tärkeäksi kansan valistamisen hygienian edistämiseksi ja lapsikuolleisuuden vähentämiseksi. Vuonna 1933 lehti siirtyi Otavan kustannettavaksi, ja sen levikki nousi kolmesta tuhannesta vuosikymmenen lopun 30 000 kappaleeseen. Lasten terveys säilyi keskeisenä teemana niin, että lehden päätoimittajista neljä oli lastenlääkäreitä ja yksi merkittävä lehden avustaja oli Arvo Ylppö. 1950-luvulla alettiin panostaa journalismiin Antti Mattilan johdolla. Vuonna 1975 lehti siirtyi Yhtyneille Kuvalehdille, ja nimi muutettiin silloisen suositun televisiosarjan pohjalta "Kotilääkäriksi"..


title: Janoi Donacien

text: Janoi Donacien (s. 3. marraskuuta 1993 Castries, Saint Lucia) on saintlucialainen jalkapalloilija, joka edustaa Englannin kakkosliigassa pelaavaa Newport Countya. Pelipaikaltaan hän on keskuspuolustaja.


title: Janoi Donacien

text: Donacien siirtyi Luton Townin junioreista Aston Villan junioreihin vuonna 2010. Hän nousi Aston Villan edustusjoukkueeseen vuonna 2014. Aston Villa on lainannut Donacienia Englannin kakkosliigan seuroihin. Kaudella 2014–2015 hän pelasi 31 ottelua Tranmere Roversissa. Kauden 2015–2016 Donacien aloitti Wycombe Wanderersissa, jossa hän pelasi kaksi ottelua. Syyskuussa 2015 hänet lainattiin Newport Countyyn.


title: Erä

text: Erä voi tarkoittaa seuraavia:


title: Jämijärvi (järvi)

text: Jämijärvi on Satakunnassa Jämijärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Jämijärvi on osa Jämijärven aluetta, jonka keskusjärvi sen on. Valuma-alueen laskujoen eli Jyllinjoen luusua sijaitsee järven itäpäässä Tervaselän lahdenpohjassa olevasta Teevalansalmessa, josta se laskee Kyrösjärveen.


title: Jämijärvi (järvi)

text: Järven pituus on 12 kilometriä, leveys kaksi kilometriä ja sen pinta-ala on 879 hehtaaria. Se sijaitsee Hämeenkankaan pohjoispuolella ja muodoltaan hyvin rikkonainen järvi. Jämijärvi jakaantuu keskellä Kauppilankylän kohdalla olevan Kauppilanjoen salmesta kahteen järvialtaaseen. Länsipuolen järviallas on 4,5 kilometriä pitkä, mutta sen pituutta lisää 2,8 kilometriä pitkä Palolahti. Itäinen järviallas 5,4 kilometriä pitkä. Kummassakin altaassa on paljon saaria ja lahtia. Altaiden syvyydet vaihtelevat voimakkaasti eri kohdissa lyhyidenkin välimatkojen aikana. Kauppilanjoken kautta virtaa 305 neliökilometrin suuruisen valuma-alueen sadevedet, mikä tekee siitä virtaisan uoman.


title: Jämijärvi (järvi)

text: Järven ympäri pääsee ajamaan kyläteitä pitkin. Järvialtaiden välissä sijaitsevan Jämijärven kirkonkylän läpi kulkee seututie 261. Järvikierros alkaa kirkonkylältä ja kulkee itään Palokoskelle, josta käännytään Vihuun. Vihussa käännytään itään yhdystielle 13231 ja matkataan Poljan kylän kautta Kauppilankylälle. Itäinen järviallas kierretään Kauppilankylältä etelään yhdystietä 2613 pitkin ja käännytään Soininharjulta itään. Koivistonharjun kohdalla käännytään pohjoiseen Pitkäniemelle ja jatketaan yhdystietä 13251 pitkin takaisin seututielle, josta käännytään ensin pohjoiseen ja sitten länteen kohti kirkonkylää.


title: Jämijärvi (järvi)

text: Jämijärven rantojen ilmeeseen vaikuttavat monet maatilat toiminnallaan. Rannat ovatkin pääasiassa peltomaata. Rannoille on myös rakennettu runsaasti vapaa-ajan asuntoja. Suurin vaikutus lienee kuitenkin kirkonkylällä, joka sijaitsee läntisen altaan itäpäässä pohjoisrannalla. Taajama-alue rajautuu järveen kahden kilometrin matkalla. Jämijärven kirkko sijaitsee 200 metrin päässä rannasta mäen päällä.


title: Jämijärvi (järvi)

text: Läntiseen altaaseen laskevat lukuisat ojat ja joet. Pitkän Palolahden pohjukkaan laskevat vierekkäin Naurisjoki, jonka valuma-alueen pinta-ala on 142, ja Palojoki, jonka valuma-alue on 108 neliökilometriä. Naurisjoen keskijuoksua kutsutaan toisinaan Jämijoeksi ja yläjuoksua Kivijoeksi. Nämä muodostavat yhteensä 40 kilometriä pitkän joen, jonka lähdejärvi on Iso Kivijärvi. Naurisjoen valuma-alueella sijaitsevat vielä Valkiajärvi, Röömi ja Korvajärvi. Palojoen pituus on noin 20 kilometriä ja sen latvahaarassa sijaitsee lähdejärvenä Palolammi. Palojoen sivuhaarassa sijaitsee Tyykköönjärvi. Palolahden suulta länteen laskee lyhyempi Koikonoja, jonka valuma-alue on 24 neliökilometriä. Sen valuma-alueella ei ole järviä. Pohjoisrannoilla laskevat järveen vielä kaksi lampea. Tervalampi on pieni ja lyhyen ojan varrella sijaitseva lampi, joka laskee Tervalahteen. Jämijärven keskustaan laskee Loukkulampi ja sen latvaojat tuovat vetensä kaukaa pohjoisilta soilta. Jämijärven etelärannalle laskee vain lyhyitä ojia Hämeenkankaan pohjoisilta rinnesoilta. Poljan kylän kohdalla on sijainnut pieni Pihnarinlammi, joka on kuivatettu kosteikoksi.


title: Jämijärvi (järvi)

text: Läntisessä altaassa sijaitsee 25 suurempaa saarta ja muutamia pienempiä luotoja. Osa pienistä saarista ovat uusia ja ne ovat syntyneet järvenlaskun yhteydessä. Huomattavimmat saaret ovat Palosaari, Huopansaari ja Juminsaari. Palosaari on 2,4 kilometriä pitkä ja jakaa järven selvästi kahteen osaan. Huopansaari on kilometrin pituinen ja Juminsaari on 800 metriä pitkä ja siihen johtaa keskustasta pengertie. Läntisen altaan syvin kohta on yhdeksän metriä ja se sijaitsee Juminsaaren edustalla. Siihen päättyy 2,8 kilometriä pitkä ja kapea syvänne, joka jatkuu matalampana Palolahden perukalle saakka. Toinen vastavanlainen kahdekasanmetriä syvä ja 1,3 kilometriä pitkä syvänne sijaitsee etelärannan tuntumassa.


title: Jämijärvi (järvi)

text: Itäiseen altaaseen Seeksanlahteen laskee pohjoisesta lukerteleva oja, jonka yläjuoksulla sijaitsevat Alinen- ja Ylinen Teerlammi. Samaan osaan järveä laskee idästä lyhyttä ojaa myöten Ainajärvi. Etelärannan ainoa tähän altaaseen laskeva järvi on Mertiöjärvi. Jyllinjoki alkaa Ohrisaaren takana sijaitsevasta pitkästä Tervaselän lahden pohjukasta ja laskee 15 kilometrin jälkeen Kyrösjärveen.


title: Jämijärvi (järvi)

text: Itäisessä altaassa on yhdeksän saarta ja luotoa. Niistä suurimmat ovat Uimaluoto, Lehtisaari, Majasaari ja Niittusaari. Järvialtaan syvänteet mutkittelevat järven pohjassa. Yli kahdeksanmetrinen syvänne sijaitsee Majasaaren, Korkeasaaren ja Uimaluodon välissä ja näiden saarten väliköissä. Uimaluodon eteläpuolelta sen ohittaa Syväsalmi, jossa monin paikoin 15 metriä syvää. Pyydönniemen edustalla sijaitsee 1,5 kilometriä pitkä yli 20 metriä syvä syvänne. Sieltä löytyy Karilannokan edustalta myös järven syvin kohta, joka on 26 metriä syvä.


title: Jämijärvi (järvi)

text: Saarten rikkomassa järvialtaassa on kaksi pitkää lahtea. Pitkälahteen pääsee pääaltaasta alle 30 metriä leveän lahdensuun kautta ja lahti muodostaakin kilometrin pituisen oman vesialueensa. Samantapainen lahti muodostuu Tervaselän ja Teevelansalmen muodostamasta lahdesta, joka on yli kilometrin pitkä. Se pohjukasta alkaa Jyllinjoki, jota pitkin voi veneillä jonkin matkaa alaspäin. Mertiöjärven vedenpinta on samassa tasossa Jämijärven kanssa ja järvien välillä voi liikkua pienellä veneellä.


title: Jämijärvi (järvi)

text: Jämijärvi on erittäin rehevä järvi, jonka humuspitoisuus on korkea. Vesi on sameaa ja sen väri on ruskea. Länsialtaan vedessä on ravinteita enemmän kuin itäaltaan vedessä, koska länsialtaaseen laskee kaksi jokea ja suuri oja. Syvänteissä on happitilanne sitä huonompi, mitä syvemmällä ollaan. Tämä johtuu veden lämpötilakerrostuneisuudesta, jota esiintyy kesäisin ja talvella. Veden laatuluokitus on siten välttävä.


title: Jämijärvi (järvi)

text: Järven luusuaan ollaan rakentamassa pohjapatoa, joka nostaisi järven vedenpinnan keskikorkeutta 10 senttimetriä ja sen alinta korkeutta 44 senttimetriä.


title: Jämijärvi (järvi)

text: Jämijärvellä on suoritettu kahdesti järvenlaskuja. Vanhimman säilyneen hakemuksen saada laskea järvi on jättänyt kihlakunnantuomari G. A. Wegelius järvenlaskuyhtiön puolesta vuonna 1877. Samaan aikaan on ollut vireillä toinenkin järvenlaskuhanke vuodelta 1878, jonka on jättänyt Anders Rajakorpi yhtiökumppaneidensa puolesta. Vain toisesta on säilynyt päätös vuodelta 1881, jolloin Jämijärven vedenpintaa laskettiin arviolta noin 50 senttimetriä. Toinen järvenlasku on suoritettu vuonna 1929, jonka käynnisti maanviljelijä Aleksi Sipilä vuonna 1926. Silloin vedenpinta aleni 80 senttimetriä.


title: Jämijärvi (järvi)

text: Järvenlaskun vaikutukset olivat moninaiset. Järven kokonaistilavuus pieneni selvästi, koska keskisyvyys pieneni 5,6 metristä 4,3 metriin. Pinnan alenemisesta johtuu monet ”levä”-nimiset saarelmat, joiden ympärillä on matalaa ja ruohottunutta rantaa. Monet saaret myös maatuivat toisiinsa. Esimerkiksi Palosaari oli vielä vuonna 1785 noin 1,7 kilometriä pitkä saari. Järvenlaskujen seurauksena siihen maatuivat kiinni "Wittanen", ”Lambisaari” ja ”Pätäjäsaari”. Pieni Otajan saari maatui kiinni Uimaluotoon ja ”Korkiasaari” kiinni mantereeseen. Monet saaret kasvoivat luonnollisesti suuremmiksi. Mertiöjärven suu kapeni niin pieneksi, että nykyistä uomaa voidaan kutsua ojaksi. Myös Pitkälahden suu kapeni merkittävästi.


title: Vene (lehti)

text: Vene on Otavamedian julkaisema 12 kertaa vuodessa ilmestyvä harrastelehti, jonka sisältö käsittelee veneilyä, veneilyvarusteita, veneilyelämää ja satamia.


title: Vene (lehti)

text: Lehti antaa veneilijöille veneilyä koskevia neuvoja ja kertoo, mitä suomalaisessa ja ulkomaisessa veneilyelämässä tapahtuu. Talvisaikaan lehti tulevan kauden venematkoista ja veneilyn ympäristöön sekä ympäröivän yhteiskunnan veneilyyn vaikuttavista tekijöistä. Lehti myös testaa veneitä. Lehden päätoimittaja on Petri Korhonen.


title: Vene (lehti)

text: "Vene" on luettavissa maksullisena digilehtenä sekä valikoiduin osin verkkosivustolla venelehti.fi.


title: Karolina Kołeczek

text: Karolina Kołeczek (15. tammikuuta 1993 Sandomierz) on puolalainen aitajuoksija. Hän sijoittui yleisurheilun alle 23-vuotiaiden Euroopan-mestaruuskilpailujen 100 metrin aidoissa toiseksi sekä Tampereella 2013 että Tallinnassa 2015. Hänen ennätyksensä tällä matkalla on 12,91 ja se on juostu Bydgoszczissa kesäkuussa 2015.


title: Oerlikon FFS

text: Oerlikon FFS oli 20 millimetrin konetykki, joka pohjautui Reinhold Beckerin suunnittelemaan 20 × 72 mm:n RB -aseeseen, (, hylsyn laippa on pienempi halkaisijaltaan kuin muu hylsy. Olake ja laippa muodostavat latausmekanismin vaatiman uran.) SEMAG-suunnitteluyhtiö oli ostanut aseen piirustukset ja myi ne edelleen sveitsiläiselle Oerlikonille. Tykin kaliperiksi muutettiin 20 ×x 110 RB. Aseen toimintaperiaate oli massasulku, joka perustuu patruunan rekyyliin, lukon massaan ja jouseen.


title: Oerlikon FFS

text: 20 × 72 kaliperisen version otti käyttöön Japanin laivaston ilmavoimat nimellä Tyyppi 99-1. 20 × 110:n ammusta käyttävä versio oli käytössä Ranskan ilmavoimien hävittäjissä Hispano Suizan lisenssillä valmistamana nimillä HS 7 ja HS 9 ennen toista maaimansotaa. Ase oli rumpusyöttöinen, ja siihen mahtui 60 patruunaa.


title: Oerlikon FFS

text: Patruunaa muuttamalla saksalainen Ikaria kehitti Oerlikonista MG FF -tykin. Japanissa asetta kehitettiin edelleen muuttamalla rumpusyöttö vyösyötöksi, jolloin tyyppinimeksi tuli 99-1 malli 4.


title: Oerlikon FFS

text: Rumpusyöttöisestä 20 × 110 versiosta tuli länsi-liittoutuneiden tärkein 20 millimetrin ilmatorjuntatykki toisessa maailmansodassa sekä laivastossa että maavoimissa erilaisina asennuksina. Sen nimike oli tällöin Oerlikon S. Yksittäisasennus oli MK II.Sen tulinopeus oli 450 ls/min. Pariasennus oli nimeltään MK V. Nelipiippuista versiota käytti Yhdysvaltain laivasto.


title: Oerlikon FFS

text: Japanin laivaston ilmavoimat otti 20 × 101 RB patruunaa käyttävän version käyttöön nimellä Tyyppi 99-2. Vyösyöttöinen muunnos oli Tyyppi 99-2 malli 4.


title: Ettore Gliozzi

text: Ettore Gliozzi (s. 23. syyskuuta 1995 Siderno, Italia) on italialainen jalkapalloilija. Gliozzi edustaa Italian Lega Prossa pelaavaa Südtirolia, jossa hän on lainassa Serie A:ssa pelaavasta Sassuolosta. Pelipaikaltaan Gliozzi on hyökkääjä.


title: Ettore Gliozzi

text: Gliozzi aloitti ammattilaisuransa Sassuolossa. Hän pelasi ensimmäisen ottelunsa Serie A:ssa 19. tammikuuta 2014 joukkueen hävitessä kotonaan Torinolle 0–2. Se on myös toistaiseksi Gliozzin ainoa pääsarjaottelu. Kaudella 2014–2015 Gliozzi pelasi lainalla Forlìssa kaksi Lega Pro -ottelua. Elokuussa 2015 hänet lainattiin Lega Prossa pelaavaan Südtiroliin.


title: Onan

text: Onan on Raamatussa esiintyvä henkilö ensimmäisen Mooseksen kirjan 38. luvussa. Onan oli Juudan toiseksi vanhin poika, jonka Jahve antoi kuolla, koska hän ei suostunut siittämään jälkeläistä leskeksi jääneelle kälylleen. Kieltäytyminen lapsen siittämisestä oli vastoin leviraattiavioliiton periaatetta, ja sillä oli suuri taloudellinen merkitys perinnönjaon kannalta Vanhan testamentin patriarkkojen aikakauden yhteisöissä.


title: Onan

text: Itsetyydytystä tarkoittava sana "onania" ja siitä johdettu verbi "onanoida" pohjautuvat Onanin nimeen, vaikka Raamatun mukaan Onanin synti ei ollut itsetyydytys vaan keskeytetty yhdyntä (hän ”antoi siemenensä mennä maahan”). Raamatussa ei ole kohtaa, joka varsinaisesti kieltäisi itsetyydytyksen.


title: Sonny Kittel

text: Sonny Kittel (s. 6. tammikuuta 1993) on saksalainen jalkapalloilija, joka pelaa keskikenttämiehenä Bundesliigaa Eintracht Frankfurtin joukkueessa. Hän pelasi juniorivaiheessa kesään 1999 saakka VfB Gießen -joukkueessa. Heinäkuusta 1999 alkaen Kittel on edustanut Frankfurtia.


title: Stefan Ulmer

text: Stefan Ulmer (s. 1. joulukuuta 1990 Dornbirn, Itävalta) on itävaltalainen jääkiekkopuolustaja, joka pelaa Sveitsin National League A:n HC Luganossa. Hän laukoo oikealta.


title: Stefan Ulmer

text: Ulmer siirtyi jo varhain juniorina Itävallasta Sveitsiin GCK Lionsin junioreihin. Hän voitti seurassa Elite Jr. A:n mestaruuden vuonna 2007. Kaudella 2006–2007 Ulmer debytoi myös 16-vuotiaana miesten peleissä pelattuaan GCK:ssa kolme runkosarja- ja yhden playoff-ottelun Sveitsin toiseksi korkeimmalla sarjatasolla National League B:ssä.


title: Stefan Ulmer

text: WHL-joukkue Spokane Chiefs varasi Ulmerin 34. pelaajana . Hän siirtyi joukkueeseen kaudeksi 2007–2008, joka päättyi WHL:n mestaruuteen, Ed Chynoweth Cupiin. Kolmen Chiefsissa vietetyn vuoden jälkeen Ulmer palasi kaudeksi 2010–2011 Sveitsiin ja siirtyi National League A -joukkue HC Luganon riveihin. Hänellä on maassa vietettyjen juniorivuosiensa ansiosta käytössään ns. Sveitsin pelaajalisenssi, joten Ulmer ei vie paikkaa joukkueen ulkomaalaiskiintiöstä. Hän jakoi kaudella 2011–2012 Luganon sisäisen tehotilaston voiton Jaroslav Bednářin kanssa lukemalla +4. Ulmer voitti joukkueen sisäisen tehotilaston myös kaudella 2013–2014 lukemalla +18. Hän jakoi myös NLA:n puolustajien pistepörssin kahdeksannen sijan kolmen muun pelaajan kanssa tehoilla 7+14=21.


title: Stefan Ulmer

text: Kaudella 2015–2016 Ulmer edusti Luganoa myös Spengler Cupissa, jossa joukkue eteni finaaliin, mutta hävisi kuitenkin Kanadalle lukemin 4-3.


title: Stefan Ulmer

text: Ulmer edusti Itävaltaa Sotšin olympiakisoissa 2014 sekä IA-divisioonan MM-kilpailuissa vuonna 2012, jolloin hän voitti hopeaa. Yhteensä Ulmer on pelannut 34 A-maaottelua tehopistein 4+10=14. Hän teki A-maajoukkuedebyyttinsä 16. joulukuuta 2010 Slovenian Jesenicessä Norjaa vastaan.


title: Stefan Ulmer

text: Ulmer pelasi myös alle 20-vuotiaiden MM-kilpailuissa vuonna 2010, jolloin hän toimi Itävallan varakapteenina ja voitti joukkueen sisäisen syöttöpörssin kuudella syötöllään. Ulmer pelasi myös I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Hän voitti jälkimmäisen turnauksen piste- ja maalipörssin pelipaikastaan huolimatta tehoilla 5+6=11 ja ylsi myös turnauksen jaettuun syöttöpörssin voittoon joukkuetovereidensa Raphael Herburgerin ja Michael Schiechlin kanssa. Ulmer voitti myös turnauksen tehotilaston lukemalla +12. Hänet valittiin turnauksen parhaaksi puolustajaksi.


title: Stefan Ulmer

text: Ulmer pelasi myös alle 18-vuotiaiden I-divisioonan MM-kilpailuissa vuosina 2007 ja 2008.


title: Stefan Ulmer

text: Ulmerin isoveli Martin on myös Itävallan maajoukkuepuolustaja. Hän pelaa NLB-joukkue EHC Oltenissa.


title: Filip Zadina

text: Filip Zadina (s. 27. marraskuuta 1999 Pardubice, Tšekki) on tšekkiläinen jääkiekkoilija, joka pelaa NHL-joukkue Detroit Red Wingsin organisaatiossa. Hän pelaa lähinnä AHL-joukkue Grand Rapids Griffinsissa. Red Wings varasi Zadinan ensimmäisellä kierroksella koko NHL:n varaustilaisuuden kuudentena pelaajana kesällä . Hän on pelipaikaltaan oikea laitahyökkääjä.


title: Filip Zadina

text: Elite Prospects -sivuston Curtis Joen mukaan Zadina on offensiivinen ja dynaaminen hyökkääjä, joka pelaa kokonaisvaltaista peliä. Hän on sulava ja ketterä luistelija, joka liikkuu räjähtävästi sekä hyökkäys- että puolustuspäässä sekä tekee vastustajan pelistä vaikeaa joka puolella kaukaloa. Zadinan suurimpiin vahvuuksiin kuuluu myös pelikäsitys. Hän on hyvä sekä tekemään peliä, löytämään maalintekopaikat että viimeistelemään itse. Zadinalla on myös erinomainen laukaus. Hän pelaa myös hyvin puolustussuuntaan, jolloin Zadina pakottaa vastustajan tekemään vaikeita ratkaisuja. Hän pyrkii itse pelaamaan kiekkoa ylöspäin ja saamaan kiekkokontrollin. Joen mukaan Zadina voidaan luokitella kahden suunnan hyökkääjäksi, joka on kuitenkin myös dominoiva pelaaja hyökkäyssuuntaan.


title: Filip Zadina

text: Zadina on HC Pardubicen kasvatti. Kaudella 2013–2014 hän oli seuran C-nuorten paras pistemies ja maalintekijä tehoilla 24+13=37. Kaudella 2014–2015 Zadina voitti tehoilla 3+8=11 koko Tšekin C-nuorten sarjan pudotuspelien pistepörssin sekä jakoi syöttöpörssin voiton HC Liberecin Adam Charvátin kanssa. Kaudella 2015–2016 hän oli 21 osumallaan Pardubicen B-nuorten paras maalintekijä 21 osumallaan. Kaudella 2015–2016 Zadina debytoi seuran miesten Extraliga-joukkueessa, jossa hän pelasi kaksi runkosarjaottelua. Zadina teki Extraliga-debyyttinsä 7. joulukuuta 2015 vieraissa HK Hradec Královéa vastaan. Hänestä tuli vain 16 vuoden ja yhdeksän päivän ikäisenä liigan kaikkien aikojen kuudenneksi nuorin pelaaja sekä nuorin 2010-luvulla debytoinut pelaaja.


title: Filip Zadina

text: Lokomotiv Jaroslavl varasi Zadinan 147. pelaajana . Samana kesänä hänet varasi myös WHL-joukkue Vancouver Giants koko neljäntenä pelaajana. Zadina ei kuitenkaan siirtynyt WHL:ään, vaan jatkoi kaudella 2016–2017 pelejään kasvattajaseurassaan HC Pardubicessä. Hän pelasi seuran miesten joukkueessa kauden aikana Extraligan runkosarjassa 25 ottelua tehopistein 1+1=2 sekä kaksi playout- ja karsintasarjan ottelua tehopistein 1+1=2. Mestarien liigassa Zadina pelasi neljä ottelua ilman tehopisteitä. Hän teki ensimmäisen Extraliga-maalinsa 15. tammikuuta 2017 vieraissa HC Litvínovia vastaan.


title: Filip Zadina

text: Kesällä 2017 Zadina varattiin uudelleen CHL:ään QMJHL-joukkue Halifax Mooseheadsin toimesta 11. pelaajana. Samana kesänä hänet varasi myös Dubuque Fighting Saints 102. pelaajana USHL:n varaustilaisuudessa. Zadina siirtyi kaudeksi 2017–2018 Mooseheadsiin. Hän oli tehoilla 44+38=82 joukkueen paras maalintekijä ja toiseksi paras pistemies Otto Sompin jälkeen. Zadina jakoi koko liigan maalipörssin kolmannen sijan Blainville-Boisbriand Armadan Alexandre Alainin ja Victoriaville Tigresin Maxime Comtois'n kanssa sekä pistepörssin seitsemännen sijan Victoriaville Tigresin Ivan Kosorenkovin kanssa. Hän voitti myös QMJHL:n tulokkaiden piste-, maali- ja syöttöpörssin. Pudotuspeleissä Zadina jakoi Mooseheadsin sisäisen pistepörssin voiton Arnaud Durendeaun kanssa tehoilla 5+7=12. Hänet palkittiin kauden päätteeksi QMJHL:n parhaana pelaajana Mike Bossy Trophylla sekä valittiin ensimmäiseen tähdistökentälliseen ja tulokkaiden tähdistökentälliseen. Zadina pelasi kauden aikana myös CHL Top Prospects Gamessa.


title: Filip Zadina

text: Detroit Red Wings varasi Zadinan koko kuudentena pelaajana. Hän oli varaustilaisuuden pienimmällä numerolla varattu tšekkiläinen. Jo heinäkuussa Zadina teki seuran kanssa kolmivuotisen tulokassopimuksen. Red Wings lähetti hänet syksyn 2018 harjoitusleirin päätteeksi AHL-joukkue Grand Rapids Griffinsin vahvuuteen.


title: Filip Zadina

text: Zadina pelasi alle 20-vuotiaiden MM-kilpailuissa vuosina 2018 ja 2019. Hän oli seitsemällä osumallaan Tšekin paras maalintekijä. Zadina valittiin Kanadaa vastaan pelatun välieräottelun päätteeksi joukkueensa ottelun parhaaksi pelaajaksi. Zadina valittiin turnauksen tähdistökentälliseen.


title: Filip Zadina

text: Zadina pelasi myös alle 18-vuotiaiden MM-kilpailuissa vuosina 2016 ja 2017. Vuoden 2016 turnauksessa hän oli neljällä osumallaan Tšekin paras maalintekijä. Valmennus valitsi Zadinan joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi. Vuoden 2017 turnauksessa Zadina jakoi tehoilla 3+3=6 joukkueensa sisäisen pistepörssin voiton Jáchym Kondelíkin kanssa ja sisäisen maalipörssin voiton Jan Kernin kanssa. Valmennus valitsi hänet Tšekin turnauksen yhdeksi kolmesta parhaasta pelaajasta.


title: Filip Zadina

text: Zadina pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti kultaa. Zadina voitti tehoilla 5+2=7 koko turnauksen maalipörssin ja hän oli Tšekin paras pistemies. Zadina pelasi myös World U-17 Hockey Challengessa vuonna 2015, joilloin hän oli Tšekin paras syöttäjä kolmella syöttöpisteellään. Yhteensä Zadina on pelannut 25 nuorten ja 60 poikien maaottelua. Hän on toiminut Tšekin alle 16-vuotiaiden maajoukkueen kapteenina.


title: Filip Zadina

text: Tšekin A-maajoukkueessa Zadina on pelannut kuusi ottelua tehopistein 1+1=2. Hän teki A-maajoukkuedebyyttinsä vain 18-vuotiaana Carlson Hockey Gamesissa 19. huhtikuuta 2018 Prahan Tipsport Arenalla Suomea vastaan. Hänet merkittiin Tšekin kakkosketjun vasempaan laitaan Filip Chytilin ja Dmitrij Jaškinin viereen. Zadina teki ottelussa myös ensimmäisen A-maajoukkuemaalinsa ylivoimalla.


title: Filip Zadina

text: Zadinan isä Marek pelasi omalla urallaan Tšekin Extraligassa ja Tšekkoslovakian liigassa yli 600 ottelua. Hän teki pääsarjatasolla visiitit myös Venäjälle ja Slovakiaan. Marek toimii nykyään HC Třinecin Extraliga-joukkueen apuvalmentajana.


title: Maalla (lehti)

text: Maalla on suomalainen 9 kertaa vuodessa ilmestyvä aikakauslehti, jota julkaisee Otavamedia. Lehti käsittelee maaseudulla asumista sekä sisustus-, keittiö- ja puutarhaideoita. Lehden sisältöön kuuluu muun muassa ohjeita käsitöihin, nikkarointiin ja vanhojen esineiden kunnostukseen. Lehden päätoimittaja on Saija Hakoniemi.


title: Eeva Anttila

text: Eeva Helena Anttila (s. 20. marraskuuta 1960 Vaasa) on Taideyliopiston Teatterikorkeakoulun tanssipedagogiikan professori. Hänet on valittu Vuoden professoriksi vuonna 2016. Hän on ollut vuodesta 2006 lähtien Teatterikorkeakoulun professori vastuualueenaan Teatterikorkeakoulun tanssiopettajan maisteriohjelma. Sitä ennen vuodesta 1996 hän toimi Teatterikorkeakoulussa tanssipedagogiikan lehtorina ja assistenttina.


title: Eeva Anttila

text: Anttila on suorittanut vuonna 2003 Teatterikorkeakoulussa tohtorin tutkinnon. Väitöskirjassaan hän käsitteli dialogista tanssipedagogiikkaa. Väittelyn jälkeen hän jatkoi tutkimustyötä Suomen Akatemian rahoittamassa hankkeessa "Ethics and Politics in Dance" (2002–2004). Sen jatkoksi hän työskenteli kolmivuotisessa hankkeessa "Challenging the Notion of Knowledge" (2005–2007), jota rahoittivat yhdessä Suomen Akatemia ja Taiteen keskustoimikunta. Hän johti vuonna 2009 aloitettua Koko koulu tanssii! -hanketta, ja sitten oli vuorossa Strategisen tutkimuksen neuvoston rahoittama "Arts as Public Service: Strategic Steps towards Equality" -hanke, jossa Anttila vetää Arts at School tutkimusryhmää.


title: Eeva Anttila

text: Eeva Anttila toimii Taideyliopiston hallituksessa 2018–2021.


title: Tadas Sedekerskis

text: Tadas Sedekerskis (s. 17. tammikuuta 1998 Nida) on liettualainen koripalloilija, pelipaikaltaan pieni laitahyökkääjä. Hän pelaa tällä hetkellä lainalla Espanjan toiseksi korkeimmalla sarjatasolla Peñas Huescan joukkueessa.


title: Tadas Sedekerskis

text: Sedekerskis siirtyi vuonna 2013 Liettuasta Espanjan Liga ACB:n Laboral Kutxa Baskoniaan. Debyyttinsä seuran edustusjoukkueessa hän teki vasta 17-vuotiaana maaliskuussa 2015.


title: Sybimar

text: Sybimar Oy on suomalainen vuonna 2005 perustettu monialayritys. Se toimittaa laitteistoja elintarvike- ja energiateollisuudelle sekä tuottaa biopolttoaineita. Vuonna 2014 Suomen Ympäristökeskus myönsi yritykselle ”Ympäristön hyväksi” -palkinnon suljettuun kiertoon perustuvasta kalanviljely- ja kasvihuonetuotantokonseptista.


title: Maija Nissinen

text: Maija Nissinen (s. 15. helmikuuta 1974 Nivala) on suomalainen kemisti ja professori. Hän on toiminut kemian professorina Jyväskylän yliopistossa vuodesta 2010. Kemistinä Nissinen on kansainvälisesti merkittävä supramolekyylikemian tutkija.


title: Maija Nissinen

text: Maija Nissinen kirjoitti 1993 ylioppilaaksi Nivalan lukiosta. Sen jälkeen hän aloitti kemian opinnot Jyväskylän yliopistossa, josta valmistui filosofian maisteriksi 1997 ja lisensiaatiksi 1999. Uransa alkuvaiheessa hän työskenteli kansainvälisen tutkijavaihto-ohjelman kautta vierailevana tutkijana Münsterin yliopistossa 1997 ja 1998.


title: Maija Nissinen

text: Filosofian tohtoriksi Nissinen väitteli Jyväskylän yliopistosta huhtikuussa 2001. Hänen orgaanisen kemian alaan kuuluvan väitöskirjansa aiheena oli heikkoihin, ei-kovalenttisiin vuorovaikutuksiin perustuvien supramolekulaaristen yhdisteiden rakenteen röntgentutkimus. Väitöstutkimuksessaan Nissinen tutki erilaisia kruunueettereitä, syklofaaneja, kaliksareeneja ja resorsinareeneja, jotka ovat tärkeimpiä supramolekulaarisen kemian tutkimuskohteisiin kuuluvia yhdisteitä.


title: Maija Nissinen

text: Nissinen on toiminut 1996–2003 eri viroissa Jyväskylän yliopistossa: tuntiopettajana, assistenttina, tutkijana ja erikoistutkijana. Yliopiston matemaattis-luonnontieteellisessä tiedekunnassa hän toimi määräaikaisesti opintoasiainpäällikön viransijaisena. Vuosina 2003–2005 hän työskenteli Suomen Akatemian akatemiatutkijana.


title: Maija Nissinen

text: Vuonna 2006 Nissinen nimitettiin Aalto-yliopiston Teknillisen korkeakoulun orgaanisen kemian dosentiksi.


title: Maija Nissinen

text: Maija Nissinen toimi Jyväskylän yliopiston kemian laitoksella määräaikaisena kemian professorina vuodesta 2006. Hänet nimitettiin Jyväskylän yliopiston kemian vakinaiseksi professoriksi elokuussa 2010. Professuurin tutkimusala keskittyy supramolekyylien rakenteiden tutkimukseen sekä erilaisten molekyylien valmistukseen eli syntetiikkaan. Osa Nissisen tutkimustyöstä tapauhtuu poikkitieteellisessä tutkimusympäristössä Jyväskylän yliopiston nanotiedekeskuksessa. Virkaanastujaisluennossaan Nissinen esitteli arkipäivän elämään liittyviä supramolekulaarisen kemian ilmiöitä.


title: Maija Nissinen

text: Kemistinä Nissisen tärkein tutkimuskohde on supramolekulaarinen kemia. Hän tutkii erilaisten supramolekyylien rakennetta ja valmistaa uusia molekyylejä eri sovelluksiin. Pääasiassa hän suunnittelee erilaisia heikkoihin vuorovaikutuksiin ja kristallisointiin perustuvia supramolekyylikemian ratkaisuja. Hänen tutkimusintresseihinsä kuuluvat myös röntgenkristallografia, rakennekemia, vieras-isäntä -kemia, polymorfismi ja resorsinareenien tutkimus. Hän on tehnyt myös kiinteän tilan polymorfia- ja yhteiskidetutkimusta.


title: Maija Nissinen

text: Professori Nissisen tutkimustyö sivuaa nanotiedettä. Esimerkiksi supramolekyylikemia on integroitunut osaksi nanotieteen tutkimusta. Suurimmat kemiallisesti tarkasteltavat atomirakenteet ovat kooltaan nanometriluokkaa ja supramolekyylikemian perusperiaatteet, kuten itsejärjestäytyminen, ovat myös nanokemian perusilmiöitä. Supramolekyylikemian tutkimustietoa voidaankin hyödyntää nanokokoisten järjestelmien (esim. laitteiden ja komponenttien) valmistuksessa. Nissisen tutkimustyöstä nanotieteen kyseiseen osa-alueeseen kuuluu esimerkiksi erilaisten supramolekyylien kehittäminen ja valmistaminen.


title: Maija Nissinen

text: Työn ulkopuolella Nissinen harrastaa käsitöitä ja sukututkimusta sekä lukee kirjoja.


title: Luca Antei

text: Luca Antei (s. 19. huhtikuuta 1992 Rooma, Italia) on italialainen jalkapalloilija, joka edustaa Serie A:ssa pelaavaa Sassuoloa. Pelipaikaltaan hän on keskuspuolustaja.


title: Luca Antei

text: Antei on Roman kasvatti. Ensimmäiset miesten sarjaottelunsa hän pelasi Serie B:n Grossetossa, jonne Roma lainasi hänet kaudeksi 2011–2012. Antei pelasi seurassa 21 sarjaottelua. Tammikuussa 2013 Roma lainasi Antein toiseen Serie B -seuraan, Sassuoloon, jossa hän pelasi kevään aikana kaksi sarjaottelua seuran noustessa pääsarjaan. Kauden jälkeen Sassuolo hankki Antein 500 000 euron siirtosummalla.


title: Luca Antei

text: Ensimmäisen pääsarjaottelunsa Antei pelasi 25. syyskuuta 2013, kun Sassuolo pelasi 1–1-tasapeliin päättyneen vierasottelun Napolia vastaan. Yhteensä hän pelasi 22 pääsarjaottelua . Kaudella 2014–2015 Antein vastuu pieneni, ja hän istui enimmäkseen vaihtopenkillä pelaten kahdeksan sarjaottelua.


title: Luca Antei

text: Antei kuului Italian maajoukkueeseen alle 21-vuotiaiden EM-kilpailuissa Israelissa 2013 ja Tšekissä 2015. Vuoden 2013 kilpailuissa Italia saavutti hopeaa. Antei pelasi vuoden 2013 turnauksessa kaksi ja vuoden 2015 turnauksessa neljä ottelua. Yhteensä Antei on pelannut 13 nuorten maaottelua.


title: Jussi Laakso

text: Jussi Tapani Laakso (s. 12. kesäkuuta 1976) on suomalainen HKVT-tutkinnon suorittanut koripallovalmentaja. Hänet palkittiin vuonna 2018 Korisliigan vuoden valmentajana.


title: Jussi Laakso

text: Vuodet 2002–2004 Laakso toimi Catzin naisten ja A-tyttöjen päävalmentajana. Vuodet 2004–2008 hän toimi Helsingin NMKY:n naisten edustusjoukkueen päävalmentajana. Laakson aikana HNMKY nousi naisten SM-sarjaan vuonna 2006 ja voitti SM-pronssia kaudella 2007–2008.


title: Jussi Laakso

text: Laakso on toiminut Suomen nuorten maajoukkueiden valmennustehtävissä ja naisten maajoukkueen apuvalmentajana vuosina 2009–2010. Tapiolan Hongassa hän valmensi A-tytöt Suomen mestaruuteen vuosina 2010 ja 2012 sekä B-tytöt Suomen mestaruuteen vuosina 2014 ja 2015.


title: Jussi Laakso

text: Tapiolan Hongan naisten joukkueista Laakso toimi kauden 2008–2009 naisten I-divisioonassa pelanneen Honka Akatemian apuvalmentajana ja vuosina 2009–2012 saman joukkueen päävalmentajana. Kauden 2012–2013 Laakso toimi Hongan naisten edustusjoukkueen päävalmentajana naisten SM-sarjassa voittaen kauden päätteeksi SM-pronssia.


title: Jussi Laakso

text: Toukokuussa 2015 Laakso siirtyi Korisliigassa pelanneen Kauhajoen Karhun apuvalmentajaksi kaksivuotisella sopimuksella. Helmikuussa 2017 hänen tiedotettiin nousevan seuraavaksi kaudeksi Karhun päävalmentajaksi.


title: Jussi Laakso

text: Urheilulehti kuvaili Laaksoa toukokuussa 2018 verraten rauhalliseksi ja asialliseksi valmentajaksi, jonka valmennuksen painopiste on kokonaisuudessa.


title: Kris Bryant

text: Kristopher Lee "Kris" Bryant (s. 4. tammikuuta 1992 Las Vegas, Nevada) on yhdysvaltalainen baseballpelaaja, joka pelaa MLB-liigan Chicago Cubsissa. Hänen pelipaikkansa on kolmosvahti.


title: Kris Bryant

text: Bryant teki MLB-debyyttinsä kaudella 2015, ja hänet valittiin tulokaskaudellaan National Leaguen vuoden tulokkaaksi. Hän nousi myös välittömästi yhdeksi Chicagon suosituimmista urheilijoista.


title: Saúl Craviotto

text: Saúl Craviotto Rivero (s. 3. marraskuuta 1984 Lérida) on espanjalainen ratamelonnan olympiavoittaja ja maailmanmestari. 191 senttimetriä pitkä ja 97 kilogrammaa painava Craviotto edustaa Club Deportivo Basico Piragua Madridia.


title: Saúl Craviotto

text: Craviotto saavutti Carlos Pérezin kanssa kultaa kajakkikaksikon 500 metriltä vuoden 2008 kesäolympialaisista Pekingistä. Vuoden 2012 kesäolympialaisista Lontoosta Craviotto saavutti hopeaa kajakkiyksikön 200 metriltä. Rio de Janeiron olympialaisissa 2016 hän saavutti kultaa kajakkikaksikon 200 metrillä ja pronssia kajakkiyksikön 200 metrillä. Hän on voittanut kolme viestimaailmanmestaruutta sekä saanut MM-kilpailuissa lisäksi neljä hopeaa ja kaksi pronssia. EM-kilpailuista Craviottolla on yksi kulta ja kolme hopeaa. Vuoden 2013 Välimeren kilpailuista hän saavutti kultaa ja pronssia.


title: Saúl Craviotto

text: Seitsemänvuotiaana melonnan aloittanut Craviotto työskentelee poliisina.


title: Tony Pappila

text: Tony Pappila (s. 21. toukokuuta 1997 Göteborg, Ruotsi) on suomalais-ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerviks IK:ssa. Hän on pelipaikaltaan oikea laitahyökkääjä ja laukoo oikealta.


title: Tony Pappila

text: Pappila on Kungälvs IK:n kasvatti. Hän siirtyi 15-vuotiaana Hanhals IF:ään kaudeksi 2012–2013, jolloin Pappila toimi seuran U16-junioreiden kapteenina ja oli joukkueen paras pistemies, maalintekijä ja syöttäjä tehoilla 22+17=39. Hän pelasi kauden aikana myös Hanhalsin J18 ja J20-junioreissa sekä miesten joukkueessa Ruotsin II-divisioonaa. Kaudeksi 2013–2014 Pappila siirtyi Frölunda HC:n J18-junioreihin, mutta vain viiden pelaamansa ottelun jälkeen hän palasi pelaamaan samaa sarjaa kasvattajaseuransa Kulgälvs IK:n paitaan. Pappila pelasi ison osan kaudestaan myös seuran J20-junioreissa.


title: Tony Pappila

text: Kaudeksi 2014–2015 Pappila siirtyi Rögle BK:n J18-junioreihin. Hän pelasi kuitenkin suurimman osan kaudestaan seuran J20-junioreissa, joiden kapteenistoon Pappila nousi seuraavalla kaudella 2015–2016. 17. tammikuuta 2016 hän debytoi Röglen SHL-joukkueessa ottelussa Frölunda HC:tä vastaan, jolloin Pappila sai peliaikaa 57 sekuntia. Ottelu jäi hänelle kauden ainoaksi SHL:ssä. Pappila pelasi kauden aikana miesten pelejä myös neljän ottelun verran lainalla kaksi sarjatasoa alempana Hockeyettan-joukkue Helsingborgs HC:ssä vuoden 2016 vaihteessa.


title: Tony Pappila

text: Pappila siirtyi kaudeksi 2016–2017 varaamattomana eli ns. "franchise -pelaajana" USHL-junioriliigan Chicago Steeliin. Hän pelasi siellä vain kaksi ottelua, kunnes Pappila palasi Ruotsiin ja siirtyi Malmö Redhawksin J20-junioreihin marraskuussa 2016. Hän oli 17 osumallaan joukkueen kolmanneksi paras maalintekijä. Pappila pelasi kauden aikana myös yhden ottelun Malmön SHL-joukkueessa sekä yhden ottelun lainalla HockeyAllsvenskan-joukkue IK Panternissa. Kesäkuussa 2017 hän siirtyi try-outille Allsvenskan-joukkue Västerviks IK:hon. Syyskuussa Pappila sai sinne kauden 2017–2018 kattavan jatkosopimuksen.


title: Tony Pappila

text: Pappilan pikkuveli Tommy pelaa IF Troja-Ljungbyn J20-junioreissa.


title: AutoJerry

text: AutoJerry on suomalainen autohuollon kilpailutuspalveluita tarjoava Internet-palvelu. AutoJerry.fi-palvelussa autoilijat voivat keskitetysti kilpailuttaa autohuoltonsa oman lähialueensa autohuoltamoilla ja korjaamoilla. Palveluun rekisteröityneet autohuoltapalveluita tarjoavat yritykset voivat vastata AutoJerryn kautta asiakkaiden tarjouspyyntöihin. Asiakas voi vertailla palvelussa saamiansa tarjouksia ja sopia huoltoajan valitsemansa korjaamon kanssa.


title: AutoJerry

text: AutoJerryn kautta autoilijat voivat jättää tarjouspyynnön alueensa autokorjaamoille autonsa huollosta tai korjauksesta. Tarjouspyyntöä tehdessään käyttäjä syöttää palveluun yhteystietonsa, hakee ajoneuvonsa tiedot rekisterinumeron perusteella ja valitsee haluamansa huolto- ja korjauspalvelut. AutoJerry välittää tarjouspyynnön käyttäjän lähialueen huoltamoille, jotka voivat vastata saatuihin tarjouspyyntöihin palvelun kautta. Asiakas voi vertailla tarjouksia ja löydettyään sopivan tarjouksen varata huoltoajan sen antaneelle korjaamolle. Palvelun käyttäminen on autoilijoille täysin maksutonta, mutta korjaamot maksavat palvelun käytöstä AutoJerrylle. Palvelu tarjoaa myös huoltohinnaston, jonka avulla autoilijat voivat arvioida eri huolto- ja korjaustoimenpiteiden kustannuksia.


title: AutoJerry

text: Autohuoltamot voivat rekisteröityä palveluun vastaanottaakseen tarjouspyyntöjä. AutoJerryn perusjäsenyys on ilmainen ja mahdollistaa tarjouspyyntöihin vastaamisen lisäksi oman korjaamoprofiilin ylläpitämisen palvelussa.


title: AutoJerry

text: Vuoden 2016 alkuun mennessä palvelussa oli mukana 960 autokorjaamoa, ja sen kautta on välitetty tarjouksia korjaamoilta autoilijoille yhteensä 80 000 kappaletta. Korjaamojen määrällä mitattuna AutoJerry on noussut Suomen suurimmaksi korjaamoaikoja välittäväksi palveluksi. Kokonaisarvoltaan välitetyt tarjoukset ylittävät 25 miljoonaa euroa. Tammikuussa 2016 AutoJerry oli Suomen 454:nneksi liikennöidyin sivu, Internet-sivustojen liikennemääriä mittaavan Alexa Internetin mukaan. 2018 vuoden tammikuussa autokorjaamoja oli rekisteröitynyt palveluun 1630 ja huollon kilpailuttaneita käyttäjiä oli lähes 200 000.


title: AutoJerry

text: AutoJerry on perustettu vuonna 2014 ja sen toimipaikka sijaitsee Oulussa. Vuoden 2016 tammikuussa Alma Median tytäryhtiö Alma Mediapartners Oy hankki omistukseensa 24 prosenttia AutoJerry Oy:n osakekannasta. Osakkuuden avulla Alma Mediapartnersin tavoitteena on laajentaa autoilun medialiiketoimintaa auton vaihtamisen lisäksi auton omistamisen aikaan. Vuoden 2018 tammikuussa Alma Mediapartners Oy hankki kokonaisuudessaan AutoJerry Oy:n osakekannan.


title: Mollie Williams

text: Mollie Donecia Williams (s. 1. elokuuta 1990 San Pedro, Kalifornia) on yhdysvaltalainen koripalloilija.


title: Mollie Williams

text: Vuodet 2008–2012 Williams pelasi Washingtonin yliopiston joukkueessa. Hän siirtyi tämän jälkeen ammattilaiseksi Eurooppaan, missä hän pelasi ensimmäisen kauten Maltan pääsarjassa. Hänet valittiin kauden päätteksi sarjan arvokkaimmaksi pelaajaksi. Seuraavaksi kaudeksi Williams siirtyi Suomen pääsarjassa pelanneeseen Keravan Energia Teamiin. Hän pelasi Keravalla runkosarjan 14,7 pisteen, 11,3 levypallon, 2,3 riiston ja 1,6 torjunnan ottelukohtaisilla keskiarvoilla. Torjunnoissa Williamsin tilastolukema oli runkosarjan toiseksi korkein ja vapaaheittojen onnistumisprosentti 84,4 kolmanneksi korkein.


title: Mollie Williams

text: Kaudeksi 2015–2016 Williams palasi Suomen pääsarjaan Tampereen Pyrintöön.


title: O-Aminobentsotrifluoridi

text: o-Aminobentsotrifluoridi (CHNF) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa väri- ja lääkeaineita. o-Aminobentsotrifluoridi on m- ja p-aminobentsotrifluoridien isomeeri.


title: O-Aminobentsotrifluoridi

text: o-Aminobentsotrifluoridia voidaan valmistaa o-nitrotolueenista klooraamalla sen metyylisivuketju, vaihtamalla klooriatomit fluoriatomeiksi ja pelkistämällä nitroryhmä. Toinen valmistustapa on nelivaiheinen synteesireitti, jossa bentsotrifluoridi reagoi kloorin kanssa m-klooribentsotrifluoridiksi, jonka nitraus johtaa 2-nitro-5-klooribentsotrifluoridiin. Tämän jälkeen nitroryhmä pelkistetään aminoryhmäksi vedyttämällä ja lopuksi pelkistys suoritetaan emäksisissä olosuhteissa, jolloin klooriatomi korvautuu vetyatomilla ja muodostuu o-aminobentsotrifluoridia.


title: O-Aminobentsotrifluoridi

text: o-Aminobentsotrifluoridia voidaan käyttää eräiden väriaineiden kuten CI Pigment Yellow 154:n, Acid Red 337:n ja FD&C Red 40:n valmistuksessa. Yhdistettä käytetään myös eräiden lääkkeiden kuten meflokiinin ja bikalutamidin valmistamiseen.


title: Keira Peak

text: Keira Shuntae Peak (s. 17. toukokuuta 1991) on yhdysvaltalainen koripalloilija.


title: Keira Peak

text: Vuodet 2010–2014 Peak pelasi Arkansas’n yliopiston joukkueessa. Hän siirtyi tämän jälkeen ammattilaiseksi Eurooppaan, missä hän pelasi kaudella 2013–2014 Suomen pääsarjassa Peli-Karhuissa runkosarjassa 15,3 pisteen ja 8,1 levypallon ottelukohtaisilla keskiarvoilla.


title: Keira Peak

text: Peak palasi Naisten Korisliigaan kesken kauden 2015–2016 Tampereen Pyrinnön joukkueeseen.


title: Renault Kadjar

text: Renault Kadjar on Renault’n vuodesta 2015 lähtien valmistama crossover-tyyppinen automalli, joka on tekniikaltaan samanlainen kuin toisen sukupolven Nissan Qashqai. Renault mainitsee Kadjarin osista ja rakenteista olevan noin 60 prosenttia identtisiä Qashqain kanssa. Kadjar perustuu Renault–Nissan-allianssin C- ja D-segmentin CMF-C/D-yhteispohjalevylle. Samaa konsernin keski -ja ylemmän keskiluokan pohjalevyä käyttävät muun muassa Renault Megane IV, Scenic IV, Talisman, Koleos II ja Nissan Qashqai II, X-Trail sekä Pulsar. Myös Yhdysvalloissa myytävän Nissan Roguen pohjalevy on sama kuin edellä mainituilla.


title: Renault Kadjar

text: Vuoden 2015 Euro NCAP -kolaritestistä Kadjar sai tulokseksi täydet viisi tähteä.


title: Renault Kadjar

text: Suomessa auto esiteltiin kolmella eri moottorivaihtoehdolla. Bensiinimoottori oli aina 1,2-litrainen 131 hevosvoimainen tCe-suorasuihkutusturbo. Bensiiniturbo-moottorissa oli yliahtotoiminto, joka kasvatti ajotilanteen mukaan tehoa ja vääntöä rajatuksi ajaksi 2-3 vaihteilla.


title: Renault Kadjar

text: Dieselvaihtoehtoina ovat olleet 1,5-litrainen 110 hevosvoimainen dCi-turbodiesel, sekä uudempaa moottorisukupolvea edustava 16-venttiilinen 130 hevosvoimainen 1,6-litrainen dCi-turbodiesel. Jälkimmäisen moottorin yhteydessä Kadjar on aina nelivetoinen, muiden moottorivaihtoehtojen ollessa etuvetoisia.


title: Renault Kadjar

text: Kaikki moottorivaihtoehdot ovat varustettu kuusivaihteisella manuaalivaihteistolla, mutta 1,2 -litraisen bensiinimoottorin, sekä 1,5 -litraisen dieselin yhteyteen saa lisävarusteena myös automaattisen kaksoiskytkinvaihteiston.


title: Renault Kadjar

text: Kadjar on ollut Suomen hinnastoissa alusta asti saatavilla kolmella eri varustetasolla. Perustasona on melko riisuttu "Life". Keskimmäinen varustetaso on jo varsin kattava "Zen". Zen -varustus tuo autoon mm. avaimettoman kulun, automaattisen kaksoisvyöhykeilmastoinnin, sekä joukon erilaisia turvavarusteita mm. liikennemerkkitunnistuksen, sekä kaistavaroittimen. Myös automaattinen valojenvaihtojärjestelmä kuuluu Zen-varusteluun. Malliston huipulla on ns. "Bose", jossa on mm. edellisiä parempi äänentoisto, täysledivalot, sekä 19-tuumainen vannekoko.


title: Renault Kadjar

text: Nelivedon yhteydessä auton taka-akselisto on toteutettu erillisjousituksella. Etuvetoisissa on takana yhdysheiluriakselisto.


title: Renault Kadjar

text: Syksyllä 2018 Kadjar sai ensimmäisen face-liftinsä. Ulkokuori uudistui maltillisesti: mm. keula etupuskureineen sai lisää kromikoristelua ja takavaloihin tuli lisää led-tekniikkaa. Nyt aikaisempien led -taka -ja jarruvalojen lisäksi myös suuntavilkut -sekä sumuvalot ovat toteutettu ledeillä. Sisusta sai pieniä mukavuutta ja käyttöä helpottavia parannuksia. Kadjar sai myös uusia väri -sekä kevytmetallivanne-vaihtoehtoja mallistoonsa.


title: Renault Kadjar

text: Tärkeimmät uudistukset löytyvät kuitenkin moottoritekniikasta. Face-lift malliin esitellyt uudistetut WLTP-tyyppihyväksytyt moottorit ovat aiempaa puhtaampia. Daimler-yhtymän kanssa kehitelty uusi bensiiniturbo suureni 1,3 -litraiseksi ja teho -sekä vääntö kasvoi. Saatavilla on joko 140 tai 160 hevosvoiman tehoversio. Bensiinimoottorikin sai nyt myös ensimmäistä kertaa hiukkassuodattimen. Diesel-moottorit saivat myös päivitykset ja niiden yhteyteen tuli muun muassa urea-ruiskutus. "Blue-Dci:ksi" nimettyjen dieselien tehot kasvoivat 1,5 -litraisessa 115 hevosvoimaan ja 1,6 -litraisessa 150 hevosvoimaan, päästöjen kuitenkin pudotessa.


title: Renault Kadjar

text: Vaihteistovaihtoehdot, sekä vetotavat pysyvät toistaiseksi ennallaan.


title: Katri Menna

text: Katri Menna (s. 22. helmikuuta 1986) on suomalainen koripalloilija.


title: Katri Menna

text: Menna pelasi vuosina 2007–2008 ja 2012–2014 Naisten Korisliigassa edustaen Forssan Alkua ja BC Nokiaa. Kaudeksi 2015–2016 Menna siirtyi pääsarjajoukkue Tampereen Pyrintöön.


title: Turun akatemian kansleri

text: Turun akatemian kanslerit olivat Ruotsin vallan aikana valtaneuvoksia ja korkea-aatelisia. He olivat läsnä vain satunnaisesti. Heidän tehtävänsä oli huolehtia yliopiston ja valtiovallan suhteista. Varakansleri oli vuoteen 1817 Turun piispa, usein akatemian entinen professori. Tuolloin kirkko ja yliopisto erotettiin. Venäjän vallan aikana Nikolai Pavlovitšista (Nikolai I) eli vuodesta 1816 alkaen kanslerina oli vuoteen 1894 kruununperillinen, ja sen jälkeen oli vain vt. kansleri.


title: Turun akatemian kansleri

text: Turun piispan varakanslerin virka muutettiin 1821 sijaiskanslerin viraksi, ja sijaiskanslerin tehtävässä oli korkea-arvoisia upseereita, 1870-luvulta alkaen ansioituneita yliopistomiehiä.


title: Turun akatemian kansleri

text: Kansleri oli valtiovallan edustaja yliopiston suuntaan, eikä päin vastoin kuten nykyisin, kun tehtävään valitaan yleensä entisiä rehtoreita.


title: Carl Sparre

text: Carl Sparre (1723–1791) oli ruotsalainen vapaaherra. Hän oli valtaneuvos ja vuosina 1773–1791 Tukholman ylikäskynhaltija. Turun akatemian kanslerin nimityksen hän sai 1776. Hän oli merkittävänä tekijänä, kun Ruotsin sotalaitosuudistus pantiin toimeen.


title: Erik Larsson Sparre

text: Erik Larsson Sparre (1550–1600) oli ruotsalainen valtaneuvos. Hän oli Juhana III:n ja Kaarle-herttuan kiistassa Juhanan puolella ja myöhemmin siirtyi Sigismundin kannattajaksi. Hänen ihanteensa oli kuitenkin aristokraattinen perustuslaillisuus. Se ilmenee hänen 1585 laatimastaan kirjoituksesta "Pro lege, rege et glege" ja hänen toimeksiannostaan 1594 laaditusta aateliston asiakirjasta "Postulata nobilium". Sparre teloitettiin maanpetoksesta tuomittuna.


title: Quantico (televisiosarja)

text: Quantico on yhdysvaltalainen draamasarja, jonka on luonut Joshua Safran. Se alkoi Yhdysvalloissa ABC-kanavalla 27. syyskuuta 2015 ja Suomessa Nelosella 6. tammikuuta 2016. Sarjan päähenkilö on Alex Parrish (Priyanka Chopra), jota epäillään terrori-iskun suunnittelusta. Hänen ja muiden FBI-kokelaiden tarinat selviävät takaumissa.


title: Ulanqab

text: Ulanqab (, ) on prefektuuritason kaupunki Kiinan Sisä-Mongolian autonomisen alueen keskiosassa. Kaupungin keskusta sijaitsee linnuntietä noin 120 kilometriä autonomisen alueen pääkaupunki Hohhotista itään. Kaupungin pinta-ala on 54 448 neliökilometriä ja väkiluku 2,14 miljoonaa (2010).


title: Ulanqab

text: Kaupunki rajoittuu pohjoisessa Xilingolin liittoon, idässä Zhangjiakoun, etelässä Datongin, Shuozhoun, lännessä Hohhotin, Baotoun prefektuuritason kaupunkeihin. Luoteessa kaupunki rajoittuu Mongoliaan.Piirikuntatasolla prefektuuri jaetaan 11 osaan seuraavasti (numerointi kuten oheisessa kuvassa):


title: Fred Evans

text: Freddie William Evans (s. 4. helmikuuta 1991 Cardiff, Wales) on brittiläinen amatöörinyrkkeilyn olympiamitalisti ja Euroopan-mestari. 190 senttimetriä pitkä ja 69 kilogrammaa painava Evans kilpailee välisarjassa.


title: Fred Evans

text: Evans saavutti hopeaa välisarjasta vuoden 2012 kesäolympialaisista Lontoosta. Hän kärsi finaalissa tappion Kazakstanin Serik Sapijeville. EM-kilpailuista Evansilla on kultaa vuodelta 2011 Walesin edustajana. Tuolloin hänestä ja kärpässarjassa kultaa voittaneesta Andrew Selbystä tuli ensimmäiset EM-kultaa voittaneet walesilaisnyrkkeilijät 86 vuoteen.


title: Fred Evans

text: Vuonna 2015 Evans mursi toisen nyrkkeilijän leuan pubitappelussa. Hän ei kuitenkaan joutunut vankeuteen.


title: SpaceX South Texas Launch Site

text: SpaceX South Texas Launch Site on rakenteilla oleva rakettien laukaisukompleksi Texasin Boca Chica Beachilla lähellä Brownsvillea. Alustaa on tarkoitus käyttää SpaceX:n kaupallisiin Falcon 9- ja Falcon Heavy -kantorakettien laukaisuihin.


title: SpaceX South Texas Launch Site

text: Laukaisukompleksin paikasta kilpaili Texasin lisäksi kuusi muuta sijoituspaikkaa. Kompleksin rakennuspaikaksi valikoitui SpaceX:n vuodesta 2012 vuoden 2014 puoliväliin toteuttamassa selvityksessä eteläisessä Texasissa sijaitseva Boca Chica Beach. Yhdysvaltain ilmailuviranomainen (FAA) toteutti alueen ympäristövaikutusten selvityksen, jonka luonnos valmistui huhtikuussa 2013. SpaceX julkisti virallisen päätöksen Boca Chican valinnasta 4. elokuuta 2014. Yhtiö oli hankkinut 17 hehtaaria ja vuokrannut 23 hehtaaria maata alueelta saman vuoden toukokuussa.


title: SpaceX South Texas Launch Site

text: Uuden laukaisukompleksin rakennustyöt käynnistyivät syyskuussa 2014. Ensimmäisen laukaisun odotettiin tapahtuvan aikaisintaan vuonna 2016, kun alustan rakennustöitä oltiin aloittamassa. Kompleksin alla olevan maan vakauttamisessa ilmenneiden ongelmien takia alustan valmistuminen viivästyi tammikuussa 2016 julkaistun uutisen mukaan vuoteen 2017, minkä seurauksena ensimmäisen laukaisun ennustettiin tapahtuvan aikaisintaan vuonna 2018.


title: Erik Spring

text: Erik Alfred Spring (23. heinäkuuta 1928 Helsinki – 12. joulukuuta 2004 Helsinki) oli suomalainen fyysikko ja professori. Hän oli Suomen Akatemian tutkijaprofessori 1971–1974 ja Helsingin yliopiston sovelletun fysiikan professori 1972–1992. Hän tutki muun muassa säteilyfysiikan lääketieteellistä käyttöä, ydinfysiikkaan liittyviä aiheita sekä aivan viimeisinä aikoina urheilua, lähinnä hiihdon fysiikkaa.


title: New York Raiders

text: New York Raiders oli yhdysvaltalainen WHA-liigassa pelannut jääkiekkoseura. Seuran taru jäi lyhytaikaiseksi, sillä se pelasi vain yhden kauden, 1972-1973. Joukkuesta oli tarkoitus tulla WHA:n lippulaiva ja sen avulla koko WHA saisi lisää "katu-uskottavuutta" ja medianäkyvyyttä. Long Islandille oli juuri valmistunut uusi jäähalli, Nassau Veterans Coliseum josta piti tulla Raidersien kotihalli. NHL:n presidentin, Colin Campbellin kuultua WHA:n suunnitelmista, NHL myönsi New Yorkiin oikeudet toiselle NHL-seuralle, ja Nassaun hallista tulikin New York Islandersin kotihalli. Raiders joutui pelaamaan Madison Square Gardeniin ja jakamaan sen NHL-joukkue Rangersin sekä NBA-joukkue New York Knicksin kanssa.


title: New York Raiders

text: Joukkue joutui taloudellisiin vaikeuksiin jo puolivälissä ensimmäistä (ja ainoaksi jäänyttä) kauttaan. Seuran omistaja Neil Shayne myi osuudet seurasta Richard Woodille ja Sy Siegelille mutta tämäkään ei riittänyt vaan seura ajautui liigan haltuun. Yhtenä suurena syynä talousvaikeuksiin oli kotiotteluiden alhainen katsojamäärä, keskimäärin vain noin 5.800 katsojaa. Toinen ongelma oli joukkueen olematon puolustus, joka aiheutti isosti päänsärkyä maalivahdeille. Hyökkäyspäässä sen sijaan homma toimi varsin mallikkaasti. Joukkueen paras ja koko WHA:n toiseksi paras pistemies Ron Ward teki kauden aikana 51 maalia ja 118 pistettä. Myös Gene Peacosh, Wayne Rivers ja Bobby Sheehan tekivät vähintään 35 maalia mieheen.


title: New York Raiders

text: Kauden jälkeen liikemies Ralf Brent osti joukkueen WHA-liigalta ja se sai uudeksi nimekseen New York Golden Blades.


title: Chou Tzuyu

text: Chou Tzuyu () (), yleensä nimellä Tzuyu (s. 14. kesäkuuta 1999, Tainan, Taiwan) on taiwanilainen laulaja, joka on osa K-pop-tyttöbändiä nimeltä Twice. JYP Entertainmentin johtaja Park Jin-Young, järjesti vuonna 2015 tosi-tv ohjelman Sixteen, jonka voittaneista kilpailijoista muodostettiin 20. lokakuuta 2015 Twice-yhtye. Tzuyu oli yksi kahdeksasta valitusta.


title: Chou Tzuyu

text: Vuonna 2012 JYP Entertainmentin kykyjenetsijät näkivät hänen tanssivideonsa YouTubessa. Marraskuussa samana vuonna hän lähti Etelä-Koreaan pop-laulajakoulutukseen. Yli kahden vuoden koulutuksen jälkeen hän esiintyi eteläkorealaisessa tosi-tv-ohjelmassa Sixteen, jossa oli monta JYP:n laulajaharjoittelijaa kilpailemassa pääsystä yhtyeeseen. Tzuyu ja kahdeksan muuta harjoittelijaa voittivat kilpailun, jolloin heistä muodostettiin Twice. Yhtyeen debyytti oli lokakuussa 2015. Tzuyu myös on hyvin tunnettu hänen ulkonäöstään ja oli listattu TC Candlerin 100 kauneinta kasvoa 2015 listaan. Hän on ollut sijalla 13/100 vuonna 2015, 8/100 vuonna 2016 ja 3/100 vuonna 2017.


title: Chou Tzuyu

text: Marraskuussa 2015 Tzuyu ja hänen yhtyeensä esiintyivät eteläkorealaisessa ohjelmassa nimeltä My Little Television, jossa Tzuyu esitteli itsensä taiwanilaisena ja heilutti Taiwanin lippua eli Kiinan tasavallan lippua Etelä-Korean lipun ohella. Taiwanilaissyntyinen laulaja Huang An syytti sosiaalisessa mediassa Tzuyua Taiwanin itsenäisyyden aktivistiksi. Manner-Kiinan media ja kiinalaisen sosiaalisen median käyttäjät käyttäytyivät vihaisesti Tzuyua kohtaan. Pian sen jälkeen Twicen esiintymiset Kiinan televisiossa lopetettiin ja Tzuyu poistettiin kiinalaisen älypuhelinvalmistajan Huawein mainoksista. Korealainen JYP Entertainment joutui kokonaan lopettamaan toimintansa Kiinassa.


title: Chou Tzuyu

text: 15. tammikuuta 2016, JYP Entertainmentin presidentti Park Jin-Young pyysi anteeksi Kiinalaiselta medialta hänen Weibo käyttäjänsä kautta. Sillä välin JYP myös julkaisi videon, jossa Tzuyu pyytää anteeksi kaikilta, Videossa hän sanoo näin: ""On vain yksi Kiina, kaksi osapuolta ovat yhtä, ja minä olen aina ollut ylpeä siitä että olen Kiinalainen. Olen hirveän pahoillani yritystäni ja Internet ystäviä molemmilta puolilta kohtaan kaikesta kivusta mitä olen aiheuttanut. Tunnen itseni myös todella syylliseksi.""


title: Chou Tzuyu

text: Video kiinnitti kansainvälistä tukea hänelle, jossa moni taiwanilainen oli shokissa ja raivostunut 16-vuotiaan tytön kohtelusta. Kolme Taiwanin presidentti ehdokasta julkaisi lausunnot tukeakseen Tzuyua. Demokraattisen edistyspuolueen ehdokas Tsai Ing-wen totesi että, ""Kiinan tasavallan kansalaista ei pitäisi rangaista siitä että pitää kädessään Taiwanin lippua osoittaakseen tukea omaa maataan kohtaan. Chou Tzuyu on pakotettu sanomaan päinvastoin sitä mitä hän alun perin tarkoitti, joten tämä on vakava asia, ja moni taiwanilainen on loukkaantunut siitä."" Sillä välin hallitsevan puolueen Guomindangin ehdokas Eric Chu paheksui vihaa 16-vuotiasta kohtaan, ja sanoi että häntä suretti se video, ja hän tuomitsi Huang Anin ja JYP Entertainmentin toimet. Taiwanin seurallinen presidentti Ma Ying-Jeou myös liittyi kiistakeskusteluun, sanomalla että Tzuyun ei olisi tarvinnut pyytää anteeksi. "Hän ei ole tehnyt mitään väärää, mutta hänet oli pakotettu pyytämään anteeksi. Minä haluan kertoa neiti Choulle että hänen ei tarvitse tehdä niin, me tuemme häntä."


title: Chou Tzuyu

text: Tapaus sai kansainvälistä huomiota, kun huomattiin että se voi vaikuttaa Taiwanin 2016 presidentinvaaleihin. Vaikka Tsai Ing-wen ja hänen pro-itsenäisyyspuolue oli jo voittanut äänestyksiä kuukausia ennen varsinaisia vaaleja. Tilanne sai jotkut muuttamaan heidän mieltään. 16. tammikuuta 2016, Tsai Ing-wenistä tuli Taiwanin presidentti. Pian sen jälkeen Taiwanin manner asioiden neuvosto astui puolustamaan Tzuyua. Sanottiin että ei ole väärin jos hän pitää kädessä Taiwanin lippua, osoittaakseen rakkautta maalle jossa hänet kasvatettiin.


title: Chou Tzuyu

text: Tosi-TV/Muut ohjelmat


title: Chou Tzuyu

text: Musiikkivideoesiintymiset